Prikazivanje članaka po tagu nagradna igra\nPoreska uprava ne raspolaže podacima koji bi dokazali da su zadržani efekti postignuti u martu prošle godine, tokom nagradne igre "Uzmi račun i pobedi".\nIako je ubrzo nakon završetka akcije saopšteno da je zbog sakupljanja računa i slipova evidentiran rast prometa preko fiskalnih kasa, a da on kod malih obveznika, inače glavnih generatora sive ekonomije, beleži skok od čak 33 odsto, na kraju poslovne godine nema potvrda da je taj trend zadržan.\nInformacioni sistem Poreske uprave, naime, nema kapacitet koji bi omogućio čak ni realno praćenje ukupnog prometa a pogotovu ne razdvajanje po kategorijama obveznika. Rezultati koji su saopšteni za mart prošle godine, kada je nagradna igra organizovana, baziraju se na proceni urađenoj za tu priliku, a na osnovu odabranog uzorka, saznaje Danas.\nMeđutim, da li je u nastavku godine naplata PDV-a nastavila rast ili bar zadržala nivo iz prvog kvartala, poreznici nisu ispitivali, pa se ne može ni tvrditi da li je zadržan trend pokrenut tom akcijom. Preciznije raspolaganje podacima biće moguće tek kada se unapredi informacioni sistem, i kada softveri omoguće direktnu vezu u realnom vremenu između obveznika i poreznika. Do tada, svi parametri za pojedine kategorije dobijaju se "peške" i na osnovu uzorka. Pritom, podaci na osnovu uzorka ne mogu da daju realnu sliku, jer čak i kada u servisu za pranje vozila, na primer, počnu umesto dva, dnevno da izdaju šest računa, to je značajan rast od 200 procenata, ali u ukupnoj masi naplaćenog poreza ne znači veliki pomak.\nIpak, i pored nedokazanog fiskalnog uspeha nagradne igre kojim bi se opravdali troškovi organizovanja i nagradni fond, analitičari su saglasni da je i novi ciklus, za koji se Vlada opredelila ovih dana, koristan čak i ako se samo svede na podizanje svesti građana i trgovaca o neophodnosti izdavanja računa. Jedan od razloga je što se tokom čitave akcije u kojoj stanovništvo skuplja isečke sa kasa, govori o tome šta sve država izmiruje na osnovu naplaćenog PDV-a, i kolike su štete za društvo zbog raširene sive ekonomije. Drugi benefit je što se stvara navika uzimanja računa i proveravanja njegove verodostojnosti, pa su i trgovci u malim radnjama prinuđeni da evidentiraju veći deo prometa.\nDrugi krug nagradne igre "Uzmi račun i pobedi" počeće krajem februara ili početkom marta, a za nagradni fond država će iz budžeta izdvojiti 78,5 miliona dinara.\nKako piše Blic, građane i ovaj put očekuju vredne nagrade, stanovi, automobili, putovanja u inostranstvo, domaće banje i planine, bela tehnika i druge nagrade.\nPrvobitan plan je bio da se drugi krug održi u oktobru, ali se od toga odustalo zbog kampanje za predsedničke izbore i formiranja nove vlade.\nU budžetu za narednu godinu sredstva za nagradnu igru su opredeljenja u okviru budžeta generalnog sekretarijata Vlade i to u iznosu od oko 655.000 evra.\nPreprodavce besplatnih koverti za nagradnu igru niko ne tuži\nBESPLATNE koverte za nagradnu igru "Uzmi račun i pobedi" na pijaci u Pančevu prodaju se za 50 dinara, uverio se novinar "Novosti". I informacije naših čitalaca potvrđuju da i u drugim gradovima ima snalažljivih preprodavaca ovih koverti koje su, inače, svima dostupne na šalterima pošta, bez dinara troška. Ipak, u Tržišnoj inspekciji ističu da do sada nisu imali nijednu prijavu za preprodaju besplatnih koverti.\n- Uvidom u elektronsku evidenciju svih primljenih prijava Sektora tržišnoj inspekciji, nisu konstatovane prijave za preprodaju koverata za nagradnu igru - ističu u Tržišnoj inspekciji pri Ministarstvu trgovine, turizma i telekomunikacija. - Što se tiče stanja na terenu, načelnici područnih jedinica nemaju saznanja da se na teritoriji njihove nadležnosti vrši nelegalna preprodaja ovih koverata. Svakako da nastavljamo da pratimo situaciju i ako bude nekih novih informacija blagovremeno ćemo preduzeti korake.\nU "Pošti Srbije" ističu da su sve njihove poslovnice dobro snabdevene besplatnim kovertama.\n- Pošta Srbije pomno prati situaciju sa zalihama namenskih koverata u više od 1.500 svojih poslovnica širom Srbije i kontinuirano doštampava nove količine, što će biti praksa tokom čitavog trajanja nagradne igre "Uzmi račun i pobedi" - rečeno je "Novostima" u "Pošti Srbije". - Obaveštamo vas da nije došlo ni do kakvog zastoja u snabdevanju besplatnim kovertama. Naprotiv, trenutno ih je u sistemu 989.320, što je najviše od početka akcije jer su se zalihe obično kretale od 600.000 do 700.000 komada.\n"Pošta Srbije" do sada je odštampala i distribuirala ukupno 3.485.000 jednoobraznih namenskih koverata za ovu nagradnu igru.\nPOSLATO VIŠE OD 800.000 KOVERATA\nPREMA poslednjim podacima "Pošte Srbije", građani su do 14. februara na šalterima pošta preuzeli 2.495.680 besplatnih namenskih koverata, a poslali ukupno 837.871 kovertu sa fiskalnim računima ili slipovima za učešće u nagradnoj igri "Uzmi račun i pobedi".\nPočela nagradna igra "Uzmi račun i pobedi"\nGrađani Srbije koji žele da daju doprinos izgradnji boljeg i odgovornijeg društva, i učine nešto za sebe i svoj grad, treba da počnu da skupljaju fiskalne račune i slipove i učestvuju u nagradnoj igri "Uzmi račun i pobedi", saopštila su danas ministarstva fionansija i državne uprave i lokalne samouprave.\nSakupljene račune građani moći će od 1. februara da dostave u kovertama koje će biti besplatne i dostupne u svim filijalama Pošte Srbije. Predviđena su četiri nedeljna izvlačenja nagrada tokom marta i početkom aprila. Paralelno sa nagradnom igrom, biće organizovano i takmičenje opština i gradova u prikupljanju računa, a nagrada za najaktivnije lokalne zajednice biće wi-fi zona besplatnog interneta. Nagrade su automobili, putovanja u zemlji i inostranstvu i stan u Beogradu.\nPrvog dana 2017. zvanično je počela Godina borbe protiv sive ekonomije u okviru koje će Vlada Srbije sprovesti kampanju obrazovanja i niz mera za suzbijanje nelegalne trgovine i neprijavljenog rada. Jedna od aktivnosti je i nagradna igra sa fiskalnim računima i slipovima u kojoj mogu da učestvuju svi punoletni građani sa previbalištem ili boravištem na teritoriji Republike Srbije. Priređivač nagradne igre ispred Vlade je Ministarstvo finansija u saradnji sa Ministarstvom državne uprave i lokalne samouprave, a podršku pružaju i Poreska uprava, Državna lutrija Srbije i Republički sekretarijat za javne politike, navedeno je u današnjem saopštenju.


IFEX: Sloboda medija ključna u osiguranju demokratije | MC_ONLINE\nPotrebna je uzurpacija statusa koji novinari imaju u svijetu, poručuje direktorka IFEX-a.\nSlobodni i fer izbori ključni su za demokratiju, a mediji imaju izuzetno važnu ulogu u nadgledanju tih procesa, kao i informisanju ljudi kako, gdje i kad da glasaju, naglasila je povodom Svjetskog dana slobode medija direktorka IFEX-a, Annie Game.\nU komentaru koji je objavio IFEX, Game naglašava i da osim izbora, uloga medija je i da direktno podržavaju demokratiju kroz jačanje informisanog građanstva, propitivanje vlasti i osiguranje pristupa informacijama od javnog interesa.\n“Globalna realnost je, međutim, da se – sa nekoliko izuzetaka – vlade kao i nevladini akteri sve više i više snažno miješaju u te uloge koje mediji mogu i moraju imati u demokratijama”, piše Game i objašnjava kako se to dešava u različitim formama poput stvaranja atmosfere straha gdje su novinari svjesni da je cijena otkrivanja korupcije i kriminala ta da su im ugroženi opstanak ili slobode.\nGame poziva, ne na otpor takvom odnosu prema medijima, nego za uzurpaciju statusa koji novinari imaju u svijetu i poručuje da treba da “koristimo svoju strast, energiju i vještine i idemo dalje od otpora do aktivne promjene paradigme, da se miješamo u pokušaje upitanja u medije, da opstruišemo one koji pokušavaju da opstruišu medije, i konačno, da radimo na kreiranju prostora za slobodne medije koji će raditi svoj posao kako i treba da rade”.\nKampanja IFEX-a, globalne mreže organizacija koje promovišu slobodu izražavanja čiji je i Mediacentar Sarajevo član, ilustruje pokušaje kontrole i manipulacije medijima kao i nastojanja da se mediji potpuno ušutkaju. Naše demokratije i naše sposobnosti da održimo i odbranimo ljudska prava se potkopavaju tim napadima.


Povodom Međunarodnog praznika žena: Mozzart podržao “Udružene žene”\nFUDBALSKE VIJESTIPovodom Međunarodnog praznika žena: Mozzart podržao “Udružene žene”\nAmela Bašić Tomić: Zahvaljujemo se kompaniji Mozzart koja prepoznaje potrebe žrtava\nPovodom 8. marta, Međunarodnog dana žena, kompanija Mozzart ugostila je predstavnice Fondacije “Udružene žene”. Ova nevladina organizacija bavi se unapređenjem društvenog položaja žene i njenog prava na život bez nasilja u porodici i javnom životu. S tim ciljem pokrenuli su i kampanju “Zaposlenjem prekidamo začarani krug nasilja” kojoj se priključila i kompanija Mozzart. Time se stvorila mogućnost zapošljavanja žena koje su korisnice Sigurne kuće, a na sastanku su dogovoreni budući koraci i način saradnje.\n-Zahvaljujemo se kompaniji Mozzart koja njeguje korporativnu filantropiju, prepoznaje potrebe lokalne društvene zajednice, a u ovom slučaju potrebe žrtava nasilja u porodici. Nadamo se da će i ostale kompanije biti motivisane da slijede koncept ovakvog društveno- odgovornog poslovanja i na taj način pomognu u širenju svijesti o ovom velikom društvenom problemu- kaže koordinatorica Sigurne kuće Banja Luka, Amela Bašić Tomić.\nOva Fondacija već je mnogo učinila na polju osnaživanja žena žrtava nasilja. Doprinijeli su izmjenama brojnih zakonskih rješenja na ovom polju, a osnovali su i Fond za ekonomsko osnaživanje žena koji se puni donacijama, a iz kojeg pružaju pomoć ženama po izlasku iz Sigurne kuće. A kako bi se po izlasku iz Sigurne kuće što prije osamostalile, osnovali su i Resursni centar za socio-ekonomsko osnaživanje žena kojim su predviđene radionice za nezaposlene žene, kako bi se ojačali njihovi kapaciteti za pronalazak zaposlenja. Upravo je zapošljavanje žena žrtava nasilja bila jedna od tema sastanka sa predstavnicima Mozzarta iz kojeg poručuju da su voljni da pruže podršku ovoj populaciji.\n-Na inicijalnom sastanku imali smo priliku da od članica Fondacije “Udružene žene” čujemo sa kakvim se problemima i izazovima suočavaju žene tokom boravka i po izlasku iz Sigurne kuće. Uskoro ćemo da potpišemo i zvanični Memorandum o saradnji, a već smo načelno dogovorili na koji način im možemo pomoći. Kada je zapošljavanje u Mozzartu u pitanju, svi naši konkursi su javni i transparentni i zapošljavamo isključivo na osnovu stručnih kvalifikacija, pa svi koji ispunjavaju uslove mogu da se prijave- kaže Biljana Janjuz, rukovodilac Sektora ljudskih resursa u Mozzartu.\nOsim na polju zapošljavanja, “Udružene žene” trebaju pomoć u vidu donacija, ali i u sanaciji dječijeg igrališta u dvorištu Sigurne kuće koje koriste mališani koji tu borave sa majkama. Takođe, potrebna im je dodatna podrška kako bi što bolje fizički obezbijedili Sigurnu kuću. Mozzart će se u narednom period potruditi da im pomogne i u tome. U ovoj kompaniji planiraju pokretanje projekta čiji će cilj biti zaustavljanje nasilja nad ženama širom BiH i to u saradnji sa nadležnim tijelima na državnom i entitetskim nivoima, kao i sa svih osam sigurnih kuća u BiH. Nedavno su, u sklopu svoje tradicionalne akcije “Humanitarni tiket u podne” uručili donaciju Sigurnoj kući Udruženja “Budućnost” u Modriči.


Za podsticaje poljoprivrednicima ove godine 37 milijardi dinara\nTanjug 5. septembra 2019. 17:56\nKRAGUJEVAC – Srbija je ove godine iz budžeta izdvojila 37 milijardi dinara za subvencije i podsticaje u oblasti poljoprivrede, izjavio je danas državni sekretar u Ministarstvu poljoprivrede Velimir Stanojević.\nPrema njegovim rečima, sredstva su dodeljivana poljoprivrednicima za povećanje proizvodnje mleka, kupovinu grla stoke, za nabavku mehanizacije, sistema za navodnjavanje, protivgradne zaštite, opreme za preradu proizvoda…\n„Politika Vlade Srbije je da se sve više sredstva odvaja za subvencije i podsticaje u oblasti poljoprivrede. Iz godine u godinu su ti podsticaji sve veći, a poljoprivrednici sve lakše mogu da dođu do sredstava iz nacionalnog budžeta, budžeta lokalne samouprave i IPA fondova Evropske unije“, rekao je Stanojević za Tanjug na Sajmu poljoprivrede u Kragujevcu.\nKaže da udeo poljoprivrede u našem BDP-u zauzima značajno mesto, dodajući da će taj udeo biti i veći jačanjem primarne proizvodnje i prerađivačkih kapaciteta.\nOsim toga, dodaje on, država podržava razvoj poljoprivrednog gazdinstva i radi na zaštiti proizvoda geografskim poreklom.\n„Siguran sam da ćemo u narednim godinama imati i više sredstva iz budžet za poljoprivredu“, rekao je Stanojević i pozvao lokalne samouprave da, u skladu sa svojim mogućnostima, subvencijama podržavaju poljoprivrednike.\nU Kragujevcu je danas počeo Međunarodni sajam poljoprivrede, gde će se u naredna četiri dana predstaviti oko 200 izlagača, a direktor regionalne privredne komore Kragujevac Predrag Lučić kaže da je učešće na sajmovima od velikog značaja za poljoprivredne proizvođače kako bi širili svoj biznis i na druga tržišta, kako u zemlji, tako i u regionu, Evropi i svetu.\nO stanju poljoprivrede u Šumadiji i Pomoravlju, dodaje Lučić, podaci govore da je taj kraj, u toj oblasti, ostvario značajan soljno-trgovinski suficit u prvih sedam meseci ove godine u iznosu od nešto više od 209 miliona evra.\nDodaje i da je ukupan izvoz agrarnih proizvoda sa teritorije Šumadije i Pomoravlja u prvih sedam meseci iznosio nešto više od 31 milion evra uz, kaže, ostvarenje značajnog spoljno-trgovinskog suficata u oblasti agrara u iznosu od 20,2 miliona evra.\n„Posebno ohrabrenje je osetno povećanje izvoza mlečnih proizvoda i vina. Na primer, vina smo izvezli šest puta više u prvih sedam meseci ove godine nego u istom periodu prošle“, rekao je Lučić.\nOsim po dolasku stranih investitora, kaže on, Šumadija i Pomoravlje se mogu pohvaliti podsticajima u razvoj poljoprivrede koji daju efekte.\nNa Sajmu u Kragujevcu predstavio se preduzetnik Dušan Tašović iz Knića, koji gaji ljute papričice i prerađuje ih u tegle po domaćem starom receptu.\nKaže da je ove godine od lokalne samouprave dobio pomoć u iznosu od 320.000 dinara, koje je uložio u izgradnju dva plastenika, dodajući da mu je ta pomoć mnogo značila.\nNjegov proizvod se trenutno može kupiti samo u šumadijskom kraju, ali, kaže, ima ponude za izvoz u Dubai, Austriju i Crnu Goru, s obzirom da je reč o jedinstvenom proizvodu koji je i brendiran.


Blinken obećao pomoć SAD od 2,75 milijarde dolara humanitarnim službama zbog Ukrajine - Radio Sto Plus\nBlinken obećao pomoć SAD od 2,75 milijarde dolara humanitarnim službama zbog Ukrajine\nAmerički državni sekretar Entoni Blinken obećao je danas u Žešovu, u Poljskoj, dodatnu pomoć Ukrajini, Poljskoj i zemljama u kojima izbeglice iz Ukrajine traže spas od rata, u vrednosti od 2,75 milijarde dolara, koje je predsednik SAD Džo Bajden već zatražio od Kongresa.\nMoravjecki je izjavio novinarima da se Blinken u potpunosti slaže da je nužno da se ojača istočno krilo NATO i time bezbednost Poljske, Litvanije, Rumunije, Madjarske i Slovačke i da svi saveznici govore isto.\n„Složili smo se da se Ukrajinci u svojim rovovima, utvrdama, na barikadama ne bore samo za suverenu Ukrajinu, ne samo za bezbednost svoje zemlje već i za bezbednost celog NATO“, rekao je poljski premijer.\nMoravjecki je od Blinkena, kao i od Evropske unije, ponovo zatražio još oštrije sankcije protiv Rusije.\n„Sankcije moraju da budu žestoke i da odlučno udaraju u vojnu mašineriju Putina. To znači da sve banke treba da budu isključene iz SWIFT-a, da zamrzavanje aktiva bude što je moguće šire“, rekao je Moravjecki.\nŠef poljske diplomatije rekao je da su razgovori sa Blinkenom bili posvećeni koordinaciji odgovora na rusku agresiju protiv Ukrajine, političkim, društvenim, ekonomskim i humanitarnim posledicama rata.\n„Poljska nikada neće priznati teritorijalne promene koje su posledica nelegalne, neisprovocirane agresije. Način na koji Rusija vodi napad i nastojanja da slomi ukrajinski otpor napadima koji terorizuju društvo, gađajući stambene zgrade, nuklearne elektrane i civilna vozila je kršenje međunarodnog\nprava“, rekao je Rau na konferenciji za novinare.\nŠef diplomatije je najavio da će Poljska insistirati na istrazi ratnih zločina koje bi počinila ruska vojska u ovom ratu.\n„Imajući u vidu naše bolno iskustvo, Poljska će dosledno zahtevati da se krivično gone ratni zločini. Kažnjavanje ratnih zločina je element zajedničkog pamćenja čovečanstva. To je naša zajednička obaveza“, rekao je Rau.\nU Poljsku je do sada stiglo skoro 800.000 izbeglica iz Ukrajine, medju njima i strani studenti i stranci iz 170 zemalja koji su živeli i studirali u Ukrajini, kako je juče naveo premijer Moravjecki. UNHCR očekuje da do kraja ove sedmice broj ukrajinskih ratnih izbeglica može da predje 1,5 miliona.


Asanž: Predaću se ako izgubim protiv Britanije i Švedske - 04.02.2016, Sputnik Srbija\nOsnivač Vikiliksa Džulijan Asanž izjavio je da će prihvatiti da ga britanska policija uhapsi ukoliko radna grupa Ujedinjenih nacija ne donese odluku u njegovu... 04.02.2016, Sputnik Srbija\n08:26 04.02.2016 (Osveženo: 09:57 04.02.2016)\n„Ukoliko UN sutra objave da sam izgubio slučaj protiv Velike Britanije i Švedske, napustiću ambasadu u petak u podne i prihvatiću da me britanska policija uhapsi, jer nema izgleda za dalje žalbe koje bi imale smisla“, objavio je Asanž na tviter nalogu Vikiliksa.\nUN u petak o oslobađanju Asanža\n2 Februar 2016, 14:00\nMeđutim, kako kaže, u slučaju da dobije i da bude utvrđeno da se prema njemu nezakonito postupa, Asanž očekuje da mu pasoš odmah bude vraćen i da se obustave pokušaji daljeg hapšenja.\nUN će sutra objaviti da li će tražiti oslobađanje Asanža.\nAsanž (44) je našao utočište u ambasadi Ekvadora u Londonu u junu 2012. kako bi izbegao izručenje Švedskoj, gde ga traže radi ispitivanja zbog optužbi da je počinio silovanje 2010. godine, koje on poriče.\nOn kaže da strahuje da će ga Švedska izručiti Sjedinjenim Američkim Državama, gde bi mogao da se nađe na sudu zbog objavljivanja poverljivih vojnih i diplomatskih dokumenata putem Vikiliksa, što je jedno od najvećih odavanja informacija u istoriji SAD.\nBritanska policija saopštila je danas da će uhapsiti osnivača Vikiliksa Džulijana Asanža ako bude napustio ambasadu Ekvadora u Londonu.\nPolicija se oglasila nakon što je Asanž, koji je više od tri godine u ekvadorskoj ambasadi, izjavio je da će se sutra predati britanskoj policiji ako komisija UN presudi da on nije nelegalno pritvoren.\n„Ako napusti ambasadu, učinićemo sve da ga uhapsimo“, kazao je portparol britanska policije, preneo je Rojters.


Fondacija i nagrada „Nijaz Slipičević“: Tri nagrade za mlade\nObavještavamo zainteresovanu javnost da je „Fondacija Slipičević“, koju je osnovao Hari Slipičević, nedavno u Mostaru utemeljila i „Nagradu Nijaz Slipičević“, koja nosi ime ovog poznatog mostarskog pedagoga i humanista, rođenog u ovom gradu 1940. godine i umrlog u Sarajevu, 2015. godine.\nS tim ciljem, utemeljene su tri nagrade za najbolja postignuća mladih ljudi u Mostaru ili Mostaraca izvan Mostara: Prva nagrada u iznosu od 2.000 KM; Druga nagrada u iznosu od 1500 KM i Treća nagrada u iznosu od 1000 KM.\nIzbor najboljih odnosiće se uvijek na tekuću godinu, a odluku o najboljima donosiće žiri u sastavu Salko Pezo, Goran Karanović, Dragi Šestić, Elvedin Nezirević i Dragan Marijanović, predsjednik. Izvršni sekretar Fondacije je Fazlija Hebibović, a sve službene obavijesti o ovom projektu zainteresovani će naći na ovoj stranici. Nagrade će biti uručivane na prigodnoj svečanosti svake godine u Mostaru, 20. septembra/rujna, na godišnjicu rođenja Nijaza Slipičevića.


arduino – Saznaj Novo\nArduino #2: paljenje/gašenje lampe pomoću daljinskog upravljača\nU ovom tutorijalu ću pokazati kako možete iskoristiti bilo koji daljinski za paljenje i gašenje bilo kojeg električnog uređaja u kući! Da, možete koristiti daljinski od TV-a, DVD-a, klime… da uključite i isključite neki uređaj u kući. Ja ću konkretno uzeti primer obične lampe, ali možete kontrolisati bilo šta što radi na 220v (veš mašina, radijator, ventilator…) […]\nfeb 10, 2016\tOpširnije\nArduino #1: LED on/off\nU ovom tutorijalu ću pokazati kako da povežete LED lampicu i napišete program koji će je paliti i gasiti. Ovo je najlakši tutorijal za Arduino u kojem ćemo se služiti pinovima. Potrebno je: 1x Arduino 1x 220 ohm otpornik 1x breadboard žice za spajanje Pošto je ovo veoma jednostavno povezivanje, breadboard vam i ne treba, dovoljna […]\nfeb 01, 2016\tOpširnije\nArduino je veoma jeftina i mala mikrokontrolerska ploča otvorenog Koda koju originalno proizvodi italijanska firma „Smart Projects„. Zbog otvorenog Koda, postoji dosta firmi koje proizvode i prodaju ovaj uređaj po još nižoj ceni. Više o Arduinu možete pročitati na Wiki stranicama, zvaničnom sajtu i bilo gde na internetu. Arduino se može naći za oko 5 evra […]\njan 30, 2016\tOpširnije


Društvene mreže i tehnologija: Fejsbuk uči vještačku inteligenciju kako da na život gleda kao čovjek - BIGportal.ba\n18 Oktobra, 2021 18 Oktobra, 2021 031\nGde su mi ključevi – nadaju se da će veštačka inteligencija jednog dana moći da odgovori na slična pitanja.\nFejsbuk sprovodi dugoročni istraživački projekat o veštačkoj inteligenciji, zahvaljujući kome možda više nećemo morati da brinemo gde smo zagubili stvari poput ključeva.\nProjekat Ego4D ima za cilj da poboljša kako veštačka inteligencija poima svet iz “egocentrične” perspektive, odnosno perspektive čoveka.\nNadnj se polažu u uvođenje raznovrsnijih načina na koji se koriste uređaji poput naočara za proširenu stvarnost (naočare sa svojstvima kompjutera koje projektuju dodatne informacije u obliku 3D fotografija, animacija ili snimaka, a korisnik ih vidi zajedno sa stvarnim svetom).\nVeštačka inteligencija bi mogla korisnicima da pomogne da se sete gde su ostavili ključeve.\nIz Fejsbuka je najavljeno i da planira da zaposli 10.000 ljudi u Evropskoj uniji kako bi razvili takozvani metaverzum.\nMetaverzum je svet na mreži u kojem ljudi mogu da se igraju, rade i komuniciraju u virtuelnom okruženju, često koristeći VR slušalice.\nIz Fejsbuka tvrde da će “sledeća generacija veštačke inteligencije morati da uči iz snimaka koji prikazuju svet iz središta radnje, odnosno prvog lica”.\nDodaju da bi veštačka inteligencija koja razume svet iz “egocentrične perspektive” mogla da pomogne uređajima poput naočara za proširenu stvarnost i seta za virtuelnu stvarnost da postanu korisne kao i pametni telefoni.\nFejsbuk se odavno interesuje za razvoj veštačke inteligencije, što pokazuje vlasništvo nad proizvođačem setova za virtuelnu stvarnost Okulus.\nOčekuje se da će pustiti u promet potpuno funkcionalne naočare za proširenu stvarnost, ali su iz ove kompanije nedavno za BBC rekli da su one još u razvoju.\nEgo4D je zajednički projekat u okviru kojeg se ulažu napori da se prikupi “masovna baza podataka sa snimcima iz prvog lica”.\nBaza će pomoći u razvoju načina na koji računari razumeju digitalne fotografije i snimke, kao i sistema veštačke inteligencije koja će iz perspektive prvog lica pomagati korisnicima da komuniciraju sa svetom.\nProjekat okuplja konzorcijum od 13 univerziteta i laboratorija iz devet zemalja.\nIstraživači kažu da prikupljene podatke čini, između ostalog, “više od 3.000 sati video zapisa svakodnevnih životnih aktivnosti koji obuhvataju stotine scenarija (domaćinstvo, javni prostor, radno mesto, slobodno vreme), a snimilo ih je 855 osoba koje su nosile kameru”.\nTrenutno se algoritmi za način na koji računari razumeju digitalne fotografije i snimke obučavaju uz pomoć velikih baza fotografija i snimaka zabeleženih iz perspektive trećeg lica, odnosno posmatrača.\n“Sledeća generacija sistema veštačke inteligencije moraće da se obučava uz pomoć potpuno drugačije vrste podataka – snimaka koji prikazuju svet iz perspektive središta radnje, odnosno prvog lica, a ne sa strane”, napisala je vodeća naučnica i istraživačica Fejsbuka Kristen Grauman.\nBaze podataka za koje Fejbuk tvrdi da su “20 puta veće od bilo kojih drugih u pogledu snimljenih sati video zapisa”, od novembra će biti dostupne istraživačima koji potpišu ugovor o upotrebi podataka.\nFejsbuk je takođe osmislio pet merila uz pomoć kojih razvija korisnije uređaje iz domena veštačke inteligencije koji će služiti kao lični asistenti.\nIz Fejsbuka kažu da su tih pet merila:\nŠta se kada dogodilo? (Na primer: “Gde sam ostavio ključeve?”)\nŠta ću sledeće da uradim? (Na primer: “Čekajte, već ste dodali so u recept”)\nŠta radim? (Na primer: “Nauči me da sviram bubnjeve”)\nKo je šta rekao i kada? (Na primer: “Koja je bila glavna tema tokom predavanja?”)\nKo sa kim razgovara? (Na primer: “Pomozi mi da bolje čujem osobu koja razgovara sa mnom u ovom bučnom restoranu”)\nMeđutim, Fejsbuk je ponekad imao komplikovanu vezu sa istraživačima.\nNeki su zabrinuti zbog ideje da kompanija, koja je bila oštro kritikovana i kažnjena zbog skupljanja privatnih podataka korisnika, želi da razvije tehnologiju koja ima toliko intiman uvid u živote.\nNjihove nove naočare sa kamerom Rej-ban storis (Ray-Ban Stories) izazvale su zabrinutost zbog privatnosti, uprkos tome što predstavljaju znatno ograničeniju tehnologiju nego što su naočare za proširenu stvarnost.\nNa sajtu koji obrađuje vesti iz sveta tehnologije Verdž (The Verge) navodi se da je zabrinjavajuće što “merila u projektu Ego4D ne obuhvataju mere zaštite privatnosti”.\nIz Fejsbuka su izjavili da će mere zaštite biti obuhvaćene paralelno sa razvojem aplikacija.https://www.b92.net/embed/bbc.php?nav_id=1918449&part=1\nŠta Fejsbuk još planira?\nVlasnik Fejsbuka najavljuje razvoj metaverzuma, neke vrste virtuelnog sveta za sve.\nRekao je da je planirano da se u Evropskoj uniji otvori 10.000 radnih mesta za razvoj ovog projekta.\n“Metaverzum ima potencijal da pomogne u pristupu novim kreativnim, društvenim i ekonomskim mogućnostima.\n“A Evropljani će ga oblikovati od samog početka”, navedeno je u objavi Fejsbuka.\nNova radna mesta koja se otvaraju u narednih pet godina uključivaće “visoko specijalizovane inženjere”.


Ministarstvo prosvete, nauke i tehnološkog razvoja Republike Srbije je 15. maja 2018. god. u Klubu poslanika u Beogradu organizovalo sastanak na temu „Izazovi u visokom obrazovanju – internacionalizacija“ na kom su predstavljeni rezultati istraživanja koje je sprovela Western Balkans Alumni Association (Asocijacija alumnista Zapadnog Balkana). Prema ovom istraživanju, Univerzitet u Kragujevcu nalazi se na 2. mestu i posle Univerziteta u Beogradu, ima najveći broj realizovanih mobilnosti na nacionalnom nivou.\nU okviru istraživanja, ispitani su učesnici inostranih programa mobilnosti, a u rezultatima je predstavljeno kako opšte stanje internacionalizacije na univerzitetima, tako i mišljenje alumni studenata o internacionalizaciji visokoobrazovnih instutucija u Srbiji.\nOdeljenje za međunarodnu saradnju Univerziteta u Kragujevcu je dobilo najviše ocene za aktivnosti koje obavlja u oblasti internacionalizacije - Univerzitet u Kragujevcu nalazi se na vodećem mestu sa ocenom 4,23, sledi Univerzitet u Novom Sadu sa ocenom 3,44, zatim Univerzitet u Beogradu – ocena 3,12 i Univerzitet u Nišu sa ocenom 3,05.\nPrema oceni strategije internacionalizacije Univerzitet u Kragujevcu zauzima 2. mesto, posle Univerziteta u Beogradu.


Velika Britanija ukida korona program podrške za očuvanje radnih mesta - Biznis.rs\nneizvesna budućnost za više od milion zaposlenih\n28.9.2021 15:38 Autor: Redakcija Biznis.rs 0\nViše od milion britanskih radnika suočiće se sa neizvesnom budućnošću ove sedmice jer Velika Britanija postaje prva velika svetska ekonomija koja ukida korona program...\nViše od milion britanskih radnika suočiće se sa neizvesnom budućnošću ove sedmice jer Velika Britanija postaje prva velika svetska ekonomija koja ukida korona program podrške za očuvanje radnih mesta.\nProgram, u okviru kojeg su na vrhuncu pandemije bile subvencionisane zarade trećine zaposlenih Britanaca da ostanu kod kuće, koštao je više od 68 milijardi funti (93 milijarde dolara), što je najskuplja pojedinačna mera iz paketa britanske ekonomske podrške tokom pandemije, prenosi Tanjug pozivajući se na Reuters.\nTakođe, taj program je označio oštar zaokret u politici Britanije gde su naknade za nezaposlene niske u odnosu na evropske standarde.\nPristup pandemijskoj podršci očuvanju radnih mesta u Britaniji i u drugim evropskim zemljama razlikovao se od Sjedinjenih Američkih Država, koje su uveliko povećale naknade za ljude na prinudnom odmoru, ali su učinile mnogo manje za očuvanje veze između poslodavaca i zaposlenih.\nDruge evropske zemlje, koje imaju veću tradiciju s programima skraćenog radnog vremena, poput Nemačke, nastaviće sa podrškom radnicima koje su prinudno na čekanju, barem onima u teže pogođenim sektorima.\nIpak, imajući u vidu da su britanski poslodavci oglasili rekordno veliki broj slobodnih radnih mesta u septembru 2021. godine, te akutni nedostatak radnika, poput vozači kamiona, većina posmatrača smatra da je Britanija u pravu što 30. septembra ukida ovu šemu.\n„Sada moramo više da se fokusiramo na aktivne mere kako bismo pomogli ljudima da dobiju poslove koji su im dostupni, a ne na pasivne mere po kojima su ljudi plaćani da ne rade“, kaže Toni Vilson, direktor Instituta za studije o zapošljavanju.\nMeđutim, kratkoročne posledice okončanja ovog programa na nezaposlenost i širu ekonomiju su nejasne. Banka Engleske je prošle sedmice to ocenila kao ključni izvor neizvesnosti u vezi sa njenim odlučivanjem o tome kada da poveća kamatne stope, a guverner Endrju Bejli je tu situaciju nazvao zagonetkom za centralne bankare.\nZvanični podaci pokazuju da je krajem jula u Britaniji na potpunom ili delimičnom prinudnom odmoru bilo 1,56 miliona zaposlenih u odnosu 8,86 miliona u maju prošle godine u špicu pandemije, neposredno nakon pokretanja programa podrške zaposlenosti. Od tog broja, nešto više od polovine radnika je bilo potpuno oslobođeno dolaska na posao, dok je ostatak delimično bio angažovan u odnosu na pun fond radnih sati pre pandemije.\nCOVID-19 POSAO VELIKA BRITANIJA VESTI


NOVA IZLOŽBA U KULTURNOM CENTRU: Posvećena švedskom diplomati – Zrenjanin\n24 јануара, 2020 29 јануара, 2020 List Zrenjanin\n„Za mene nije postojao drugačiji izbor” naziv je izložbe koja će biti otvorena u Kulturnom centru u u utorak, 28. januara od 12. časova i trajaće do 5. februara. Posvećena je švedskom diplomati Raulu Valenbergu (Raoul Wallenberg) koji je spasao više hiljada Jevreja u Budimpešti, tokom Drugog svetskog rata. Deo je projekta „Raul Valenberg – Budi nosilac promene” koji se realizuje u periodu od oktobra 2019. do marta 2020. godine, a čine ga više celina sa sadržajima vezanih za život i delo Raula Valenberga.\nProjekat realizuje C31 – Centar za razvoj kulture dečjih prava i Ambasada Švedske u Beogradu u partnerstvu sa Raul Valenberg Akademijom iz Stokholma i uz podršku Švedskog instituta a u saradnji sa partnerskim školama i ustanovama kulture u Šapcu, Bečeju, Kragujevcu, Beogradu, Žitištu, Zrenjaninu i Smederevu.\nU projektu učestvuje sedam škola i šest ustanova kulture među kojima je i zrenjaninski Kulturni centar. Projekat pored izložbe obuhvata i radionice inspirisane izložbom i sa temama o pozitivnim uzorima mladih, vrednostima i delima a sa ciljem osnaživanja identiteta, integriteta, osećaja lične ispunjenosti i sa osnaživanjem mladih da u sebi prepoznaju i grade osobine koje ih mogu učiniti pozitivnim uzorima.\nI ŽITIŠTANSKI OSNOVCI U PROJEKTU POSVEĆENOM HUMANOSTI MEĐU MLADIMA\n← FOTO-GALERIJA: Uskoro završetak mosta\nOBROK ZA PORODICU: Hrana, garderoba, sredstva za higijenu →


Mahmud: Odnosi SAD - Egipat ostaju na dobrom kursu\nO značaju anti-američkih protesta za budućnost Egipta i za egipatsko-američke odnose razgovaramo sa analitičarem Aminom Mahmudom.\nMahmud: “Egipat je u kratkom vremenu prošao kroz dva talasa protesta: Prvi je bio za demokratiju, u drugom je došao do izražaja i islamski ekstremizam. Dakle, borba protiv ekstremističkih tendencija unutar Egipta će odlučiti da li će Egipat ostvariti post-revolucionarne demokratske i sekulrane ideale. Medjutim, nasilje nije dobro ni za koga i većina Egipćana nije za to, mada su vlasti sada stavile situaciju i proteste u toj zemlji pod kontrolu. Lično milsim da će američko-egipatski odnosi, uprkos demonstracijama, ostati na dosadašnjem dobrom kursu. Tokom predstojećeg zasedanja Generalne skupštine UN očekuje se sastanak predsednika Morsija sa predsednikom Obamom, pošto su bilateralni odnosi dve zemlje važni i za Vašington i za Kairo, odnosno finansijska podrška SAD Egiptu, s jedne strane, i strateško partnerstvo Vašingtona sa Kairom, s druge strane.“\nGlas Amerike: Šta su stvarni razlozi protesta i otkuda tako snažan izliv anti-američkog raspoloženja?\nMahmud: „Amaterski film o proroku Muhamedu je podstakao ljude da izadju na ulice i protestuju zbog toga što je on u suštini bio uvredljiv za muslimane. Mi verujemo u prorokovu poruku miroljubivosti i mudrosti. Medjutim, stvarni problemi su daleko dublji od toga. Prvo, razlozi muslimanskog nezadovoljstva su ratovi u Avganistanu i Iraku. Drugo, napadi bespilotnih letelica u Pakistanu, koje ubijaju ne samo teroriste, već i nevine ljude, stvaraju veliko nezadovoljstvo medju muslimanima i percepciju da Vašington želi potpunu kontrolu nad tim regionom. Najzad, nerešeno pitanje izraelsko-palestinskih odnosa podstiče medju muslimanima osećaj da SAD štite i podržavaju Izrael na uštrb Palestianca. To stvara animozitet prema SAD.“\nGlas Amerike: Da li su ekstremističke grupe kao što je al-Kaida angažovane u anti-američkim protestima?\nMahmud: „Mislim da ekstremističke organizacije, uključujući al-Kaidu nemaju uticaj na egipatsku politiku ili proteste. Muslimansko bratstvo ili salafističke islamske grupe ne podržavaju nasilje, suprotno situaciji u Libiji i Siriji gde, kako se navodi, deluju al-Kaida i druge ekstremističke organizacije. Strani elementi u tim zemljama žele da one ostanu destabilizovane kako bi tokom vremena islamističke frakcije prevladale.“\nMahmud o anti-američkim protestima\nSusret Klinton - Morsi\nEgipat i Turska kritikuju Asada\nNovi sukobi na trgu Tahrir


Verovatno nema roditelja koji nije iskusio da njegovo dete iz nekih svojih razloga prvo nešto jako želi a potom svim silama želi da odustane.\nTo se najpre odnosi na njihove aktivnosti, najčešće sport, ali odustajanja ima i u drugim sferama života – žele se spustiti niz veliki tobogan, ali ih je strah, žele napraviti nešto, ali im se pri kraju više ne da.\nNiko ne voli da gubi, a deca pogotovo, ali često čak i ona deca koja su najbolja – gube, i tada se počnu ljutiti do te mere da se time više ne žele baviti. A to nije odluka pobednika, već gubitnika i zato takvoj deci ne bi trebalo popuštati, već ih što više privikavati da istraju. Tada se dogodi rast i sazrevanje.\nMnoga deca već nakon kratkog perioda zaljubljenosti u svoju aktivnost (muziku, sport…) znaju reći da im se to više uopšte ne sviđa i to je u redu jer će se deca celo detinjstvo tražiti u nečemu.


Tenis: trostruki šampion Del Potro počinje protiv Lukasa Lacka - Meridianbet Vesti\nATP Author:\tCentrala Bg - 01/08/2017\nPosle mečeva koji su na ATP turniru u Vašingtonu poslužili kao zagrevanje, na red su došli i dueli u kojima učestvuju neki od tenisera koje u prestonici SAD smatraju konkurentima za preotimanje titule Gaelu Monfilsu.\nPublika koja se bude zadesila u Rok Krik Parku će imati prilike da pozdravi Džeka Soka, jednog od najboljih domaćih tenisera u poslednjih par godina i da mu da šansu da se delimično iskupi za neočekivano slabe rezultate na dva poslednja Grend slema na kojima je ispao veoma rano, tačnije, Sok je učešće na Rolan Garosu završio u prvom, a na Vimbldonu već u drugom kolu. Zapravo ovaj teniser je poslednji bolji rezultat zabeležio takođe u Americi, ali na proletošnjim turnirima u Indijan Velsu i Majamiju. Njegov protivnik je Rumunski teniser Copil, sa kojim se Sok još nije sretao na ATP turu, a Meridianbet kvota na iznenađenje u ovom susretu je 3.20!\nJoš jedan domaći teniser izlazi na teren istog dana, ali Donald Jang protiv Keija Nišikorija sigurno ne može da bude u ulozi favorita i to iz jednostavnog razloga što je mnogo lošiji od šampiona Vašingtona iz 2015. Uostalom, Japanac je svoj kvalitet Jangu dokazivao u svih pet prethodnih okršaja u kojima je Amerikanac uspeo da osvoji samo jedan set. Ove godine su se sreli u osmini finala Indijan Velsa, a Nišikori je pobedio sa 2:0.\nTrostruki pobednik Huan Martin Del Potro uživa nepodeljene simpatije u Vašingtonu gde bi da je bio zdrav, možda pokušao i da dostigne rekordera Andrea Agasija koji je pet puta podizao pobednički pehar.\nArgentinac se trenutno nalazi na najboljoj poziciji (30) na ATP listi još od 2014. godine, a u Vašingtonu je izgubio samo jedan meč od ukupno 15 koliko ih je odigrao na ovom turniru. Ono što je posebno zanimljivo za srpske ljubitelje tenisa je da je do prvog trijumfa Argentinac stigao tako što je 2008. godine u finalnom meču pobedio Viktora Troickog.\nNjegov protivnik u prvom meču je Slovak Lacko protiv koga je do sada igrao samo jednom (San Hoze, 2011) i slavio laku pobedu bez izgubljenog seta. Vašington je omiljeni teren Tornja iz Tandila i treba očekivati snažan početak Argentinca, što znači manje od Meridianbet granice gemova (21.5).\n31.7.2017. ATP tenis: jaka imena na turniru u Vašingtonu!\nTags:ATP, Džek Sok, Huan Martin Del Potro, Kei Nišikori, kvota, Meridianbet, šampion, tenis


Crna Gora postala članica MMF-a i Svetske banke\nРубрика: Економија Аутор: Преузето пута прочитано Датум: 22.01.2007 Одштампај\nCrna Gora je u Vašingtonu postala članica Međunarodnog monetarnog fonda (MMF) i Svetske banke, čime je završila integraciju u međunarodni ekonomski sistem, saopštila je Centralna banka Crne Gore (CBCG).\nMinistar finansija i predsednik Saveta Centralne banke Crne Gore, Igor Lukšić i Ljubiša Krgović, potpisali su originale statuta i konvencija MMF-a i članica grupacije Svetske banke. Lukšić je imenovan za guvernera Crne Gore u članicama grupacije Svetske banke, a Krgović u MMF-u.\nU saopštenju CBCG navodi se da će članstvo Crne Gore u MMF povećati njen kredibilitet u međunarodnim krugovima i otvoriti vrata novim strateškim investicijama. Navedeno je da Crnoj Gori trenutno nisu potrebni krediti MMF, ali da će joj članstvo u toj organizaciji omogućiti da u slučaju potrebe obezbedi kreditnu podršku sa kojom se lakše može prevazići eventualna kriza.\n„Pored toga što će članstvo Crnoj Gori pružiti mogućnost uzimanja kredita, eksperti MMF-a svim zemljama članicama obezbeđuju i besplatnu tehničku pomoć, analizu finansijskog sistema i preporuke za vođenje ekonomske politike“, zaključeno je u saopštenju CBCG. Predsednik Saveta Centralne banke Ljubiša Krgović ocenio je da su pristupanje Crne Gore MMF i budući aranžmani sa tom organizacijom veoma važni za nastavak reformi i pridruživanje Evropskoj uniji.\nKako su večeras preneli podgorički elektronski mediji, on je, posle ceremonije u Vašingtonu, kazao da se Crna Gora vraća „u svetsku finasijsku porodicu u kojoj je već bila kao deo bivše SFRJ i SRJ“. Izvršni direktor MMF-a Rodrigo de Rato rekao je da je ta organizacija posvećeena Crnoj Gori kao novom članu, kao i svim zemljama članicama u promociji njihovih interesa koji uključuju stabilnu i rastuću svetsku ekonomiju. Ministar finansija Igor Lukšić je, posle pristupanja Crne Gore u članstvo Svetske banke, rekao da je to istorijski dan za državu i građane.\n« « Претходне вести: CeSID: SRS pobednik, LDP u parlamentu!\nНаредне вести: Biće teško formirati Vladu » »


Deca zaposlenih u FCA Srbija sa fudbalerima Juventusa – EMISIJA MOBIL AUTO\nDeca zaposlenih u FCA Srbija sa fudbalerima Juventusa\n17/04/2018\tOff\tBy admin@mobilpublic\nFinalisti inicijative, koju sprovodi kompanija FCA Srbija, „Deca na terenu sa Juventusom“ juče su prisustvovali utakmici Juventus – Sampdoria. Aleksandar Vuković iz sektora Finansija i Dušan Šapić iz pogona Montaže, sa svojom decom, dobili su mogućnost da budu deo fudbalskog spektakla.\nNajvažniji deo dana predstavljao je početak same utakmice, kada su deca, držeći za ruke proslavljene igrače ovih italijanskih klubova, izlazila na teren stadiona u Torinu.\n„Obišli smo grad Torino, prelep je. Što se tiče utakmice, organizacija je fenomenalna, tako nešto ne može da se opiše rečima, može samo da se doživi. Stadion Juventusa je mesto gde bi svako poželeo da dođe, a mi smo imali tu čast da naša deca izađu na stadion sa igračima. Oduševljeni smo svi, ovo je uspomena za ceo život“, podelio je svoje utiske Dušan Šapić iz pogona Montaže kompanije FCA Srbija.\nKompanija FCA Srbija, sa brendom Jeep kao generalnim sponzorom fudbalskog kluba Juventus, drugu godinu zaredom organizuje za svoje zaposlene druženje i nadmetanje u vidu kviza znanja, kako bi odabrala finaliste, koji dobijaju ovaj nezaboravni doživljaj na poklon.\nTagsdeca fca srbija fudbaleri juventus torino\nMOBIL AUTO TV – Vozili smo Opel Crossland X\nMOBIL AUTO TV – Novi Zakon o bezbednosti saobraćaja stupio na snagu


Guverner Bundesbanke: Ne treba gušiti “inovativne koncepte” poput libre – The PRESTIGE\nŠef njemačke centralne banke, Jens Vajdman, je govorio u prilog Fejsbukove libre tokom nedavnog G7 događaja.\nVajdman, predsjednik Bundesbanke i član Upravnog odbora Evropske centralne banke, smatra da regulatori na globalnom nivou ne bi trebalo da potiskuju projekat u njegovom začetku, navodi se u mejlu koji je podijelio viši tržišni analitičar eToro-a Mati Grinspan 19. jula.\nPrethodno je predstavnik Bundesbanke Burkhard Balz tvrdio da kripto ne predstavlja prijetnju finansijskoj stabilnosti. G7 ne može da prihvati prijetnju finansijskoj stabilnosti.\nU međuvremenu, ministri finansija G7 su nedavno upozorili da digitalne valute, puput libre, predstavljaju rizik za svjetski finansijski sistem ukoliko nisu snažno regulisane. Na konferenciji za medije 18. jula, francuski ministar Bruno Le Mer je navodno rekoa da G7 “ne može da prihvati privatne kompanije koje emituju svoje valute bez demokratske kontrole”.\nVajdmanova podrška za libru donekle je u suprotnosti sa nekim od njegovih prethodnih primjedbi o digitalnim valutama. Krajem maja, Vajdman je izrazio zabrinutost zbog potencijalnih rizika od digitalnih valuta, uključujući destabilizaciju finansijskog sistema. U to vrijeme, zvaničnik je rekao da bi lak pristup digitalnim valutama mogao ubrzati kolaps kreditora, što bi fundamentalno promijenilo poslovni model banaka čak i u dobrom ekonomskom okruženju.


Rusija napala Inzka\nRedakcija 07.06.2019 13:30\n”Ambasada Ruske Federacije u BiH neugodno je iznenađena izjavom Ureda visokog predstavnika (OHR) u vezi s pokušajima potkopavanja ugleda pravosudnih tijela BiH, odnosno Visokog sudskog i tužiteljskog vijeća (VSTS) i njegovog predsjednika”, saopćeno je javnosti iz ove Ambasade.\nNavode da je OHR, umjesto da podrži nezavisnost ovih institucija, odlučio ”izvršiti pritisak na organe vlasti suverene BiH putem bahatog miješanja u njihov rad i nametanja vlastitog viđenja kako da se riješi pitanje”.\n”Smatramo takvo ponašanje neodgovornim. OHR je obvezan iznositi stavove cijele međunarodne zajednice, a ne njezinih pojedinih članova po svom izboru ili svoj vlastiti stav”, ističu iz Ambasade Ruske Federacije u BiH i poručuju da je miješanje u rad pravosudnih organa u BiH neprihvatljivo.\nIz ruske su Ambasade pozvali sva pravosudna tijela BiH da na odgovoran, profesionalan i nezavisan način, bez straha od uplitanja izvana, obavljaju svoju djelatnost, propisanu Ustavom i zakonodavstvom.\nNaime, Visoki predstavnik u BiH Valentin Inzko je uputio poziv Visokom sudskom i tužiteljskom vijeću BiH da poduzme ”potrebne korake u vezi s disciplinskim postupkom protiv Milana Tegletije”.\nTegeltija je potom ambasadorima zemalja članica Vijeća za provedbu mira u BiH uputio otvoreno pismo u kojem je upozorio da je Inzko prekoračio mandat i ovlasti koje mu pripadaju po Daytonu.\nPrethodni članakFBiH zatrpana smećem: Na divljim deponijama 5,5 miliona kubnih metara otpada\nNaredni članakObjavljena druga epizoda ‘Obitelji Grabo’, crtanog serijala o korupciji


Posle remija protiv Azerbejdžana (0:0) i poraza od Norveške (2:0), plasman Hrvatske na šampionat sledeće godine u Francuskoj doveden je u pitanje, a skori svi domaći mediji navode da bi Kovač mogao da dobije otkaz na sastanku Izvršnog odbora nacionalnog saveza u sredu.\nŠpekuliše se da reprezentativci nisu zadovoljni taktikom selektora na te dve utakmice, kao i da je Kovač u sukobu s najboljim hrvatskim fudbalerom Lukom Modrićem.\nTakođe, Kovaču su okrenuli leđa i navijači. Prema anketi portala Goal.hr, čak 62 posto navijača smatra da on mora da ode s klupe državnog tima.\nPredsednik Fudbalskog saveza Hrvatske Davor Šuker poručio je na sajtu te organizacije da će Izvršni odbor "povući prave poteze".\nPosle osam odigranih utakmica u H grupi evropskih kvalifikacija, Hrvatska zauzima treće mesto i zaostaje bod za drugoplasiranom Norveškom, a tri za vodećom Italijom.\nU poslednja dva meča Hrvatska dočekuje 10. oktobra Bugarsku, a tri dana kasnije gostuje na Malti.


Danas počinje 13. Međunarodni festival gitare Nikšić – Mladi Nikšića\nTrinaesti Međunarodni festival gitare Nikšić biće svečano otvoren večeras koncertom njemačke solistkinje Julije Trinčuk u pratnji Crnogorskog simfonijskog orkestra pod dirigentskom palicom maestra Grigorija Kraska, u sali Nikšićkog pozorišta sa početkom u 20 časova. Publika će imati priliku da čuje koncert “Aranjuez”, jedno od čuvenih djela španskog kompozitora Hoakina Rodriga, piše CDM.\n” Veoma se radujem nastupu. Koncert “Aranjuez” je jedno od najljepših djela koje je napisano za gitaru i orkestar i sigurna sam da će naše izvođenje izmamiti mnoštvo emocija kod publike”, istakla je Trinčuk, ističući da je veoma srećna što je ponovo u Crnoj Gori, za koju je vežu posebne emocije.\nPublika će tokom šest festivalskih večeri, od 27. septembra do 2. oktobra, imati priliku da uživa u vrhunskim koncertima domaćih i svjetskih virtuoza na gitari.\n“Već druge večeri festivala 28. septembra, u okviru programa „Open Podium“, u sali “Zahumlja” sa početkom u 20 časova očekuje nas koncert talentovanih regionalnih mladih nada, studenta gitare sa Cetinja, iz Sarajeva i iz Beograda – David Marton, Katarina Dadić, Vuk Dragićević”, istakao je jedan od osnivača i umjetnički direktor festivala Danijel Cerović.\nU okviru festivalskog programa, od njegovog osnivanja 2005. godine do danas, Međunarodni festival gitare Nikšić imao je prliku da ugosti neke od eminentnih imena svijeta klasične gitare, ali i regionalne umjetničke zvijezde.\n“I ove godine nastavili smo sa ovim segmentom programa, i sa zadovoljstvom najavljujemo nastup regionalne zvijezde i izuzetne umjetnice Amire Medunjanin, u pratnji našeg kolege sjajnog gitariste Boška Jovića. Koncert je zakazan za subotu 29. septembar u 20 časova. Vjerujem da će to biti veče za pamćenje u sjajnom prostoru Nikšićkog pozorišta”, kazao je Cerović.\nLjubitelji sevdalinki uživaće u jedinstvenim interpretacijama pjesama poput “Ah, što ćemo ljubav kriti”, “Snijeg pade na behar, na voće”, “Moj dilbere”, “Što te nema” i mnogim drugim. Spajanjem tradicionalnog i modernog, Amira će iznova dokazati da je muzika unverzalan jezik, kojim se najlakše komunicira, koja povezuje i spaja, naizgled daleke krajeve cijeloga svijeta. Ulaznice za nastup ove umjetnice mogu se kupiti na biletarnici Nikšićkog pozorišta po cijeni od 7 eura.\nFestivalski nastupi nastavljaju se u ponedjeljak, 1. oktobra, kada će na sceni JU “Zahumlje sa početkom u 20 sati, nastupiti talentovani i višestruko nagrađivani gitaristi Ju Vu iz Kine, i Siprijen Ncai iz Francuske.\n“U pitanju su dva izuzetno talentovana mlada umjetnika, ujedno i pobjednici takmičenja gitare koje se održava u Beču, a sa kojim Međunarodni festival gitare Nikšić sarađuje već više od 10 godina. Završnica festivala biće posvećena Nikšiću i u znaku muzike i poezije crnogorskog boema i čuvenog pjesnika Vitomira Vita Nikolića”, zaključio je Cerović.\nMelodijama sa gitare i stihovima nikšićkog Jesenjina, koji će nadahnuti publiku u Nikšićkom pozorištu, biće spuštena zavjesa na 13. izdanje Međunarodnog festivala gitare u Nikšiću.


Povređeni Srbi u Kosovskoj Mitrovici stabilno, ima ih još u Zubnom Potoku - 28.05.2019, Sputnik Srbija\nDvojica Srba, ranjenih jutros u Zubinom potoku u pucnjavi pripadnika kosovske policije, Boban Janićijević (1976) i Radenko Milovanović (1979), koji su primljeni u... 28.05.2019, Sputnik Srbija\n13:23 28.05.2019 (Osveženo: 13:43 28.05.2019)\nDvojica Srba, ranjenih jutros u Zubinom potoku u pucnjavi pripadnika kosovske policije, Boban Janićijević (1976) i Radenko Milovanović (1979), koji su primljeni u KCB Kosovska Mitrovica, stabilno su i van životne opasnosti.\nJanićijević je primljen sa otvorenim povredama leve potkolenice, a Milovanović sa zatvorenim povredama desne potkolenice, izjavio je za Tanjug zamenik direktora KCB Kosovska Mitrovica dr Zlatan Elek.\nOba pacijenta su u stabilnom stanju i u toku su dijagnostički procesi, dodao je Elek.\n28 Maj 2019, 13:13\n„Imamo informacije iz Doma zdravlja Zubin Potok da ima dosta građana koji su doživeli lakše telesne povrede i podatke da je načinjena velika materijalna šteta na kućama i objektima u opštini Zubin Potok i na vozilima koja su bila uredno parkirana pored puta“, istakao je Elek.\nOn je kazao da još nemaju informacije o tačnom broju povređenih prilikom akcije specijalnih jedinica ROSU.\n„U više navrata smo pokušali da uspostavimo veze sa opštinom Zubin potok, ali te veze su bile ometane. Ovi pacijenti su povređeni dva-tri sata pre nego što su dovezeni u KCB, jer je postojala opstrukcija od strane specijalnih jedinica ROSU da se oni prevezu do Kliničko-bolničkog centra, pa su morali da budu zbrinuti u Domu zdravlja Zubin Potok, jer je taj pravac bio zatvoren čak i za transport pacijenata“, objasnio je Elek.\nOn očekuje još pacijenata i naglašava da su svi lekari spremni.\nSpecijalci NJSO ruše srpske barikade (video)\n28 Maj 2019, 12:42\n„Imamo dovoljno materijala za zbrinjavanje naših pacijenata i eventualno povređenih koji bi trebalo da stignu u Kliničko-bolnički centar“, rekao je Elek i dodao da su dobili informacije i da je bivši pripadnik srpske policije preminuo u Leposaviću od posledica srčanog udara kada je čuo za događaje.\nInformacije koje pristižu iz Zubinog Potoka govore da je sedam lica, slučajnih prolaznika, pretučeno i prevedeno i da je načinjena ogromna materijalna šteta. Poslednja informacija je da su se jedinice ROSU povukle iz Zubinog Potoka.


Turski ‘Diyanet’ donirao 300.000 eura za sanaciju šteta od poplava u BiH\nNaslovnica Bosna i Hercegovina Turski ‘Diyanet’ donirao 300.000 eura za sanaciju šteta od poplava u BiH\nBiH ̶ Reis-ul-ulema Islamske zajednice u Bosni i Hercegovini Husein ef. Kavazović i ambasador Republike Turske u BiH Džihad Erginaj potpisali su danas Protokol o saradnji u sanaciji šteta nastalih u poplavama i realizaciji pomoći Uprave za vjerske poslove Republike Turske (Diyanet) Rijasetu Islamske zajednice u BiH.\nNakon potpisivanja protokola, ambasador Erginaj je kazao da je Turska do sada pomogla obnovu kuća, zgrada, bolnica i puteva u popavljenim područjima ali i direktnom slanju humanitarne pomoći ugroženim građanima.\n“BiH je ove godine dva puta doživjela velike poplave koje su nanijele veliku štetu u nekim mjestima. Poslije poplava međunarodna zajednica i Turska su u velikoj mjeri poslale pomoć ugroženima. Turska pomoć je organizovana u nekoliko etapa. Prva etapa pomoći bila je humanitarna kada je ugroženima poslana pomoć u hrani, vodi za piće, dekama i drugim potrepštinama. U drugoj etapi Turska se fokusirala na obnovu infrastrukture, odnosno kuća, zgrada, bolnica i puteva. U slanju pomoći učestvuje turska vlada ali i mnoge nevladine organizacije, udruženja, općine i građani. Turska sada želi da se fokusira na projekte kako bi se u budućnosti preduprijedile moguće poplave”, rekao je turski ambasador.\nOn je istakao da je Uprava za vjerske poslove Republike Turske za sanaciju šteta nastalih u poplavama u BiH poslala 300.000 eura pomoći.\n“Uprava za vjerske poslove Republike Turske (Diyanet) je također uključena u projekte obnove u BiH. Danas smo potpisali protokol između Diyaneta i Islamske zajednice u BiH u vrijednosti od 300.000 eura, a koji je nastavak saradnje u sanaciji šteta nastalih u poplavama u BiH. Ovaj drugi dio ćemo u saradnji sa IZ-om utrošiti na obnovu vjerskih objekata i drugih objekata u poplavljenim područjima”, pojasnio je.\nReis Kavazović je izrazio zahvalnost Turskoj na svesrdnoj pomoć i podršci u obnovi poplavama pogođenih područja.\n“Želimo se zahvaliti Turskoj koja učestvuje u saniranju šteta koje su se desile u poplavljenim područjima. IZ se i sama uključila u distribuciju pomoći nakon posljednjih poplava. Projekti koje smo pokrenuli su u toku, u Maglaju, Zenici, Šamcu, Doboju”, kazao je Kavazović.\nDodao je i da je Islamska zajednica najpirije uputila pomoć ugroženim građanima, a tek onda krenula u obnovu vjerskih objekata.\n“Iako smo imali štete na našim vjerskim objektima mi smo prvo pomogli običnim građanima kojima je pomoć bila potrebnija. Imali smo prvu tranši pomoči iz Turske a ovo je druga tranša koju ćemo uložiti u obnovu vjerskih objekata, džamija i drugih objekata”, rekao je Kavazović.


Priština priprema svoju vojsku\nVlada u Prištini traži način da transformiše Bezbednosne snage Kosova u oružane, tako što bi „zaobišla“ očekivanu rampu srpskih poslanika.\nPo tom scenariju, koji se pominje, neće se ići na ustavne promene, za koje su neophodni glasovi srpskih poslanika, već bi se samo izmenio Zakon o BSK tako što bi se u njega „umetnule“ zakonske odredbe o oružanim snagama, a one bi se i dalje nazivale „bezbednosne“.\nKosovski premijer Isa Mustafa, navodno, zatražio je od ministara i stručnjaka za pitanja bezbednosti da pronađu modalitete pretvaranja BSK u „oružane snage“ jer lista „Srpska“ odbija da se vojska formira putem ustavnih izmena.\nPotpredsednica kosovskog parlamenta Jasmina Živković kaže za naš list da bi, ukoliko bi se preoblikovanje BSK u oružane snage dogodilo putem zakona, tada bila potrebna samo prosta većina poslanika i srpski glasovi ne bi bili obavezni.\n– Pitanje je kako će izmenjeni zakon koji bude uveo oružane snage moći da se primenjuje, ako je protivan Ustavu koji ne predviđa oružane snage? Takav akt mogao bi da se obori pred Ustavnim sudom – kaže Živkovićeva.\nO BSK kosovski ustav kaže da one „štite građane i zajednice Kosova na osnovu zakonskih nadležnosti“. Upravo ovo pominjanje „zakonskih nadležnosti“ u Prištini se smatra zaobilaznicom koja bi omogućila da se BSK, mimo ustavnih izmena, pridoda oružani karakter.\nŠef skupštinskog Odbora za KiM Milovan Drecun kaže, za „Novosti“, da uvođenje oružanih formacija na „mala vrata“, makar se u njihovom nazivu ne pominjala vojska, nije prihvatljivo za Beograd:\n– To bi samo remetilo međuetničke odnose i ugrožavalo stabilnost. Setimo se da je BSK nastao iz Kosovskog zaštitnog korpusa, a on je bio saučesnik u pogromu Srba 2004. godine. Osim toga, Rezolucija 1244 ne predviđa druge oružane snage na KiM, osim međunarodnih.\nPITALI I NATO STRUČNJAKE\nPortparol Vlade Kosova, Arban Abraši, potvrdio je da se radi na pripremi zakonskog akta koji će omogućiti transformaciju BSK i da su pitani stručnjaci NATO, i predstavnici manjina na Kosovu.


May 2021 – OB "Studenica"\nPreuzeto sa Portala RTVKV https://youtu.be/9tYoiM9H77U\n20/05/2021 21/05/2021 Admin\nU Srbiji se tradicionalno od 1991. godine, u trećoj nedelji maja meseca, obeležava Nedelja zdravlja usta i zuba. Ove godine XXXI Nedelja zdravlja usta i zuba se kao i prethodne godine obeležava od 17. do 23. maja pod sloganom ''Zdrave navike za zdrave zube''. Svetska zdravstvena organizacija definiše oralno zdravlje kao ''stanje bez hroničnog bola usta i lica, bez malignih bolesti usne duplje i grla, oralnih infekcija i rana, bez oboljenja desni, karijesa, gubitka ...\nZnatno bolja epidemijska situacija u Kraljevu\nPrilog preuzet sa Portala RTVKV https://youtu.be/A6tLNvfhd-M ...\n14/05/2021 15/05/2021 Admin\nDa život ume da napiše neobične priče, pokazalo se na još jednom primeru. Nije nikakva novost podatak da je kraljevačka Služba opšte hirurgije bila veoma cenjena i u staroj Jugoslaviji, naši hirurzi su i danas poznati u Srbiji i regionu po neverovatno teškim i uspešno izvedenim operativnim zahvatima. Zahvaljujući jednom neobičnom susretu Božane Uzur, instrumentarke iz Bosanskog Broda koja od 1992. godine živi i radi u Nemačkoj i dr Milana Maksimovića, hirurga


Petrović: Trebinje u posljednjih godinu i po dana doživjelo preobražaj | | Trebinje Danas\nTrebinje je u posljednjih godinu i po dana doživjelo veliki preobražaj koji je značajan, ne samo za ovaj grad i njegove stanovnike, već i za cijelu Hercegovinu i Republiku Srpsku, poručio je gradonačelnik Trebinja Luka Petrović.\nNa današnjoj svečanoj sjednici Skupštine grada povodom krsne slave Trebinja i njegovog Sabornog hrama – Svetog Preobraženja Gospodnjeg, Petrović je istakao da je ova gradska vlast osmislila 31 program pomoći porodici i 52 konkretne investicije, koje su realizovane ili čija je realizacija u toku.\n"Procijenili smo da samo radom možemo da napravimo bolje rezultate i da nas samo rad može održati, jer će na osnovu njega ostati djela kao zavještanje budućim generacijama", rekao je Petrović.\nPetrović je istakao da je najvažnije u proteklom periodu što je urađeno bilo da je data šansa onima koji hoće da rade, navodeći da su svi socijalni programi doneseni s ciljem stabilizacije porodice, što će doprinijeti da i djeca odrastaju u zdravoj sredini.\nOn je naveo da je gradska vlast, svojim programima obuhvatila sve porodice slabog imovinskog stanja i one koje nisu imale redovne prihode, dodajući da se programi realizuju prema utvrđenim kriterijumima, a ne po tome ko je kome bliži i draži. Petrović ističe i da investitori rado dolaze u ovaj grad.\nGradonačelnik Trebinja je naglasio da je Njegovo preosveštenstvo vladika zahumsko-hercegovački i primorski Grigorije, koji uskoro preuzima mjesto episkopa u Njemačkoj, značajno doprinio razvoju Trebinja i Hercegovine, te poručio da Crkva treba da bude saborno mjesto.\nOn je napomenuo da mu je vladika Grigorije na Petrovdan zavještao dvije stvari – da sačuvaju Crkvu i narod, te djecu kojoj treba stvoriti čvrste temelje za njihovu srećniju budućnost.\n"Drago nam je što smo uspjeli da u ovom gradu postignemo mir i jedinstvo i nadam se da će i druge lokalne zajednice u Republici Srpskoj slijediti naš primjer", rekao je Petrović i dodao da samo jedinstvo i sloga mogu da doprinesu daljem razvoju i prosperitetu Trebinja.\nNa svečanoj sjednici, među mnogobrojnim gostima, bili su i vladika Grigorije, konzul Srbije u Banjaluci Vladimir Nikolić, direktor Republičkog sekretarijata za vjere Dragan Davidović, rektor Univerziteta u Istočnom Sarajevu Stevo Pašalić, trebinjski katolički sveštenik Ivo Šutalo, te brojne delegacije gradova iz Republike Srpske i regiona.


Dan online - Sport: Nema predaje protiv favorita - 2019-06-20\nSport LAZAR LAMBULIĆ, VEZISTA ZETE, NAKON ŽREBA ZA ZA LIGU EVROPE KAZAO,\nLazar Lambulić Nema predaje protiv favorita\nProšlu sezonu u Telekom 1. CFL, Zeta je završila na trećem mjestu. Izborili su Evropu, a prije dva dana su i dobili i rivala sa kojim će se sastati. Tim Dejana Roganovića igraće sa mađarskim Fehervarom, dojučerašnji Mol Vidijem, kojeg sa klupe predvodi nekadašnji strateg Partizana Marko Nikolić.\nMladi vezista tima iz Golubovaca Lazar Lambulić, kazao je za "Dan" da ih čeka i te kako težak rival, ali da predaje neć biti.\n-Težak protivnik, ekipa sa ozbiljnim igračima i trenerom. Prošle godine su igrali i grupnu fazu Lige Evrope, a sezonu u Mađarskoj završili kao drugoplasirani. Međutim, to ne znači da ćemo se predati, iako su oni na papiru favoriti. Daćemo sve od sebe da napravimo iznenađenje - rekao je Lambulić.\nU sezoni koja je za nama, Lazar je u dresu Zete na pravi način iskoristio svaki minut koji je proveo na terenu,\n-Prošla sezona za nas bila uspješna. U početku je rijetko ko je vjerovao da možemo stići do Evrope, ali uz prije svega pravi kolektiv i dobre igre iznenadili smo fudbalsku javnost i na kraju zasluženo zauzeli treće mjesto. Takođe, moram istaći da sa prezadovoljan sam svojom minutažom i učinkom na terenu.\nZeta se nalazi u trežanom procesu već desetak dana, ali je odlaskom nekih fudbalera, promijenjen roster tima.\n-Krenuli smo od starta jako sa radom, bez par igrača iz prošle sezone, među kojima su Igor Vujačić i Nikola Krstović, dvojica naših najboljih fudbalera u protekloj sezoni. Ali, nadam se da će njihov odlazak nadomjestiti igrači koji dođu i da ćemo ponovo imati respektabilan tim, kako za prvenstvo, tako i za Evropu - poručio na kraju Lazar Lambulić.\n24 - utakmica u prošloj sezoni odigrao je Lambulić u dresu Zete. Postigao je jedan gol i imao tri asistencije


Iza nedavne posete Kima Si Đinpingu krije se TAJNI KINESKI PLAN | WebTribune\nHome U FOKUSU Iza nedavne posete Kima Si Đinpingu krije se TAJNI KINESKI PLAN\nIza nedavne posete Kima Si Đinpingu krije se TAJNI KINESKI PLAN\nPosted date: мај 13, 2018 In: U FOKUSU\nU aprilu prošle godine post na kineskoj društvenoj mreži uporedio je Severnu Koreju sa psom za lov na zečeve, i naveo da bi neko trebalo da ga ukroti. Godinu dana kasnije to pokušava da uradi Peking, kako bi ojačao poziciju Kine kao velike sile Azije.\nNakon drugog sastanka u samo 40 dana između lidera Severne Koreje i Kine, Si Đinping je Kim Džong Unu dao blagoslov za ekonomski razvoj. Uz to je dao i pristanak da Pjongjang napusti nuklearne i raketne programe. Kako piše “Vašington post”, Kina će podržati Severnu Koreju u sporoj denuklearizaciji i dati joj bezbednosne garancije.\nSijev drugi susret sa Kimom iznenadio je zapadne medije, koji su navodili da je Kina ostala po strani u diplomatskim pregovorima, počevši od Zimskih olimpijskih igara u Južnoj Koreji.\nMeđutim, Kina se vratila u igru u martu kada je pozvala Kima na sastanak u Pekingu, a diplomatska trka se nastavila i tokom susreta sa predsednikom Južne Koreje Mun Džae Inom. Tokom sastanka u utorak u kineskoj luci Dalijan, Si je ponovio da Kina podržava Pjongjang, uoči sastanka Kima i američkog predsednika Donalda Trampa u Singapuru, 12. juna.\nSi je Kima oslovljavao sa “drug predsednik”, i isticao da su obe zemlje socijalističke, kao i dobre odnose vladajućih partija ove države. Ipak, kineska novinska agencija je navela i da je Kim tražio podršku za program ekonomskog razvoja. Tokom vekova je Kina tretirala Koreju kao produžetak svoje imperije, i ovog puta odnosi nisu bili drugačiji, ističe “Vašington post”.\nKineski predsednik je svestan da Kim, otvarajući se ka Trampu i Džae-inu, pokušava da razbije kineski uticaj u svojoj zemlji. Kina učestvuje sa preko 80 odsto u trgovinskoj razmeni Severne Koreje, i većinski je snabdevač suseda energijom. Kineske kompanije već decenijama vode privredu u Severnoj Koreji. Ove prednosti je Kina koristila da prisili Sever da ojača svoj nuklearni program, piše američki list.\nKompanije Kine su ranije ignorisale sankcije UN-a prema Severnoj Koreji, ali je administracija Trampa uspela da zaustavi Peking i stegne mere. Sada se Peking ponovo okreće Pjongjangu, zbog ključnog strateškog značaja za Kinesku komunističku partiju, koja želi da dominira Azijom.\nSi je u Salijanu svečano predstavio novi kineski nosač aviona domaće proizvodnje, još jedan znak hegemonskih namera Pekinga.\nKako piše “Vašington post”, ujedinjena Koreja je problem za Peking jer bi dovela do demokratske vlade u državi, koja bi mogla da privuče i 2,3 miliona Korejaca koj žive uz granicu sa Kinom. Ipak, Kina se brine i zbog dobrih odnosa Pjongjanga sa Seulom, a možda i Vašingtonom.\nVučić o Đilasu: Na narodnoj muci se grdno obogatio\nDuško Knežević: “Prate me, jaka mafijaška klika stoji iza Đukanovića”\nPOLJSKA HOĆE STALNU BAZU SAD: Spremni su da plate čitavo bogatstvo samo da im dođu američki vojnici\nŠOKANTAN PREOKRET – VUČIĆ PRELOMIO: Spreman sam da raščistim sa opozicijom pred TV kamerama\nZašto Amerikanci još nisu dali znak za dejstvo smrtonosnih Džavelin sistema po Donbasu?\nDUŠAN PROROKOVIĆ: Evo zašto Srbima hoće da unište “Srpsku pravoslavnu crkvu”


pink.rs | Bosna i Hercegovina potrošila 255 miliona maraka, a zaposlila samo 35.000 ljudi\nBosna i Hercegovina potrošila 255 miliona maraka, a zaposlila samo 35.000 ljudi\nBosna i Hercegovina dnevno troši neverovatnih 350.000 konvertibilnih maraka kako bi se povećala zaposlenost, ali podsticajne mere nisu dale očekivane rezultate jer je nezaposlenost smanjena za svega 35.000.\nKako navodi srpskainfo.com, tokom 2016. i 2017. godine država je izdvojila neverovatnih 255 miliona kovertibilnih maraka za povećanje zaposlenosti.\nTo pokazuju podaci koje je objavila Direkcija za ekonomsko planiranje BiH, pozivajući se na izveštaje Agencije za rad i zapošljavanje.\n- U aktivne mere zapošljavanja u BiH u 2017. godini utrošeno je oko 132,7 miliona KM, a u 2016. godini 122,4 miliona maraka, odnosno 255,1 miliona ukupno - kažu u Direkciji za ekonomsko planiranje BiH.\nIstovremeno, u celoj BiH je na kraju 2017. godine bilo oko 475.000 zvanično nezaposlenih (38,6 odsto stopa registrovane nezaposlenosti), a godinu pre ih je bilo oko 510.000 (40,9 odsto stopa registrovane nezaposlenosti).


Počela vakcinacija protiv koronavirusa u Rusiji\nRusija je isporučila prvu količinu vakcine “Sputnik pet” za civilnu upotrebu jednoj bolnici južno od Moskve i vakcinisanje lokalnog stanovništva je počelo prošle sedmice, saopštila je danas ova zdravstvena ustanova.\nRusija je ranije objavila da je efikasnost vakcine “Sputnik pet” 92 posto u zaštiti od COVID-19.\nCentralna gradska bolnica “Domodedovo” saopštila je da građani koji žele da se vakcinišu treba da se registruju unaprijed na državnoj web stranici i donesu negativni test na COVID-19 i ličnu kartu na dan imunizacije.\nDanas je registrovano novih 26.338 infekcija, uključujući 6.511 u Moskvi. Tokom prethodna 24 sata od COVID-19 umrlo je 368 ljudi.


Predstavnici MK Group na Kopaonik biznis forumu 2020 | MK Group\nPredstavnici MK Group na Kopaonik biznis forumu 2020\nKopaonik, 5. mart 2020. – Kompanija MK Group je tradicionalno podržala organizaciju Kopanik biznis foruma 2020 koji je i ove godine održan prve nedelje marta u Kongresnom centru Kopaonik. Centralna tema ovogodišnjeg foruma bila je „Industrija 4.0 i povezane teme: izazovi budućnosti“.\nNa koktelu dobrodošlice kompanije MK Group obratila se Jelena Galić, predsednica Izvršnog odbora AIK Banke, koja se zahvalila Savezu ekonomista Srbije što je i ove godine ukazao poverenje MK Group da bude domaćin najvećeg i najznačajnijeg ekonomskog skupa u zemlji.\n„Kopaonik biznis forum svake godine okupi preko 1000 učesnika. I ove godine, sa tehničke strane sve je spremno za početak srpskog Davosa. Kao domaćini, uvereni smo da će vaš boravak u hotelu Grand u vreme trajanja Foruma biti i više nego prijatan. Uz organizatore, nastojaćemo da pokrenemo zanimljive diskusije, podstaknemo dijalog privrede i državnih institucija i damo odgovore na neke od izazova 4. industrijske revolucije”, istakla je Jelena Galić prvog dana foruma.\nNarednog dana održan je panel „Digitalna transformacija – Perspektive industrije 4.0″, na kome je učestvovao direktor sektora za digitalizaciju i razvoj poslovanja MK Group, Aleksandar Bijelić.\n„Industrija 4.0 može da utiče na razvoj privrede u ogromnim razmerama, jer je prikupljanje podataka bitnih za predviđanje poslovanja postalo kiseonik privrede“, zaključio je Aleksandar Bijelić na panelu. Prema njegovim rečima, kompanija „Sunoko“, koja se bavi proizvodnjom šećera i posluje u sastavu MK Grupe, koristeći relevantne podatke i industriju 4.0, uspela je da smanji broj kamiona u operativnom poslovanju, podigne efikasnost poslovanja, ubrza posao i smanji troškove.\nIstog dana održan je panel „Nacionalna strategija inkluzivng rasta-pogled domaćih i stranih investitora”. Zamenik finansijskog direktora u kompaniji MK Group Andrija Vuković naveo je da su strane direktne investicije poželjne, ali uz odgovarajuću selekciju, kako se ne bi nvestiralo u sektore niske dodate vrednosti. Istakao je da će se MK Group posvetiti investiranju u sektorima koji obezbeđuju zadovoljavaju povrat na uloženi kapital, odnosno sigurnost kapitala i dodao da su značajna sredstva investirana u rast bankarskog dela biznisa, kao i turističkog, a da nije zapostavljena ni poljoprivreda.\nDa je poljoprivreda stabilizirajući faktor i jedan od stožera ekonomije, ocenjeno je na panelu o održivoj poljoprivredi trećeg dana foruma. Prošla godina, kada je reč o poljoprivredi, bila je prosečna, rekao je direktor MK Agriculture, koja posluje u okviru kompanije MK Group, Strahinja Marjanović i dodao da su rezultati postignuti u 2019. godini bolji u odnosu na prethodne godine, ali da je to daleko od onog što možeda se postigne.\nVeć više od 25 godina, Forum okuplja renomirane stručnjake i eminentna imena domaće i regionalne privredne i političke scene. Zahvaljujući svojoj tradiciji i dokazanom kvalitetu, Kopaonik biznis forum se pozicionirao kao najznačajniji događaj ove vrste u Srbiji i regionu. Sa aspekta svog značaja i uticaja, Kopaonik biznis forum je prepoznat kao „srpski Davos“ i doprinosi pozitivnom brendiranju Srbije u svetu. Svake godine Forum privlači značajnu pažnju medija.


Stefanović (SSP): Laž režimskih medija da Savez za Srbiju namerava da učestvuje na izborima - Glas Zaječara\nHome Politika Stefanović (SSP): Laž režimskih medija da Savez za Srbiju namerava da učestvuje...\nFoto: screenshot juzne vesti\nZamenik predsednika Stranke slobode i pravde (SSP) Borko Stefanović odbacio je kao „potpunu laž“ navode „režimskih medija“ da Savez za Srbiju namerava da učestvuje na predstojećim izborima.\nStefanović je u pisanoj izjavi naveo da na jučerašnjim sastancima Saveza za Srbiju i Srpske opozicije nakon toga, „nijednog momenta niko nije spomenuo učešće na izborima, niti je bilo ko pričao o tome“.\n„U starom maniru režimskih trovačnica, Informer i televizija Pink nastavljaju sa lažima i trovanjem naroda u vanrednom stanju jer drugačije i ne znaju da funkcionišu i služe svom gazdi“, ocenio je Stefanović, a prenela SSP.\nDodao je da će svaku odluku o političkom nastupu i daljoj borbi „za promenu nakaradnog sistema u Srbiji“, opozicija doneti zajednički i jedinstveno.\nPrethodni tekstU Srbiji od koronavirusa preminulo još sedam osoba, novih 296 slučajeva zaraze\nStefanović (SSP): Laž režimskih medija da Savez za Srbiju namerava da učestvuje na izborima 25/04/2020\nU Srbiji od koronavirusa preminulo još sedam osoba, novih 296 slučajeva zaraze 25/04/2020


KESCO digitalizirao komuniciranje sa svakim potrošacem 07-05-2020\nU sklopu primene vizije KESCO-a, lansiran je sistem IVR komuniciranja (Interaktivan odgovor preko glasa). Ovo omogucava našim potrošacima da imaju pristup u važnim informacijama koje se ticu sa uslugama elektricne energije, pozivajuci samo na broj KESCO-a besplatno 0800- 791 00 gde ce imati mogucnosti da komuniciraju sa automatskim glasom preko komandi telefona.\nSistem IVR i KESCO-a je lak za upotrebu, prikladan i štedi dragoceno vreme naših potrošaca: prikazivajuci njihov identikacioni broj, oni koji telefoniraju mogu imati pristup mnogim informacijama, obuhvatajuci I obaveze za placanje, evnetualne prekide energije, planirano održavanje, kao I status dali je potrošac iskljucen ili prikljucen. Ali, preko ovog dobrog sistema pružaju se I mnoge druge usluge. Ako jedan potrošac ima potrebe da govori sa nekim od naših operatera u Pozivnom Centru, I u trenutku poziva svi naši agenti su zauzeti, sistem IVR pokazuje telefonisti da ce jedan od naših agenta telefonirati njemu cim bude slobodan, štedeci mu vreme.\nŠto više, u sistemu IVR, KESCO je obuhvatio I hitnu liniju #1999. Ova linija je namenjena samo za hitne slucajeve (kao požar, nesrece I dr.) I potrošaci su obavezni da koriste ovu liniju samo da bi izvestili pitanja koja se ticu sa opasnostima za život I zahtevaju brzu intervenciju od urgentnih ekipa. Ne urgentni pozivi nece se proslediti iz ove linije I potrošaci ce biti preusmereni u Pozivni Centar na broju 0800 791 00, zato mi molimo naše potrošace da poštuju ovu važnu procedure na nacin da urgentna linija bude neprestano slobodna za urgentne pozive.\nNaš novi sistem IVR je zadnji primer posvecenosti KESCO-a da bude 24/7 u službi potrošaca sa najvecom posvecenošcu, da bi poboljšali kvalitet naših usluga I povecala zadovoljnost potrošaca.\nKESCO digitalizirao komunicira...


M. D. 30. decembra 2017. 14:29\nZaposleni u japanskoj internet firmi GMO Grupa naći će se od početka iduće godine u malobrojnom društvu radnika u svetu koji će deo plate primati u – bitkoinu.\nOva japanska kompanija je ponudila svojim radnicima, kojih ima više od 4.000, mogućnost da deo zarade dobijaju u toj najvrednijoj kriptovaluti, prenosi britanski javni servis Bi-Bi-Si (BBC).\nKritičari kažu da je to marketinški štos, najavljen u vreme nikad većeg globalnog interesovanja za finansijske tehnologije, koji sa sobom nosi i rizik zbog volatilnosti ove valute koja je prošle nedelje dramatično pala, ali se od tada oporavila za više od 50 odsto.\nŠta će ova promena u isplati primanja zaista značiti za poslodavca i zaposlenog?\nPlate u bitkoinu se obično isplaćuju u skladu sa vrednošću digitalne valute u dogovorenom datumu i vremenu.\nJednostavna računica pokazuje da ako je cena bitkoina 10.000 dolara, a zaposleni je odlučio da deo plate u iznosu od 1.000 dolara prima u digitalnoj valuti, on će dobiti 0,1 bitkoin.\nZaposleni koji izaberu da odmah prodaju digitalnu valutu, primiće u gotovini isto onoliko koliko bi im taj deo plate iznosio u nacionalnoj valuti (pod uslovom da su prodaju dogovorili unapred).\nOni koji se odluče da čuvaju kriptovalutu bilo jedan dan, nedelju ili godinu, mogu da prođu dobro ili loše, jer tih 1.000 dolara mogu posle izvesnog vremena da vrede 5.000 dolara – ili ništa.\n„Ako zaposleni prima platu u bitkoinu, to je kao da prima lutrijski loz. Oni samo učestvuju u igri“, rekao je Masimo Masa, profesor finansija na poslovnoj školi INSEAD.\nRadnici treba da znaju da „nema garancije da će cena digitalne valute rasti jer ona nema nikakvu unutrašnju vrednost, nema nikakvo “pokriće““, naveo je on, dodajući da takve šeme nikada ne smeju da budu obavezne.\nMada nije dobro generalizovati stvari, izgleda da je neizbežno, kako se ova industrija razvija, da će morati da je prate i poreski propisi.\nGde god da rade u svetu, zaposleni će biti podložni plaćanju poreza na dohodak po osnovu zarade u bitkoinima, koja se obračunava prema vrednosti koju valuta ima u trenutku isplate plate.\nTo znači, baš kao i u slučaju opcija za akcionare, da će zaposleni možda morati da plati porez na kapitalnu dobit ako je vrednost bitkoina porasla, a u kom procentu to zavisi od poreskih instanci, piše Bi-Bi-Si.


VESELJE U NIKŠIĆU SE PRETVORILO U KOŠMAR: Brak zbog srpske pjesme pukao poslije tri sata? - Leutar.net\n18. septembra 2019. LEUTAR Svijet, Vijesti 0\nPriča se da je dogovor bio da veselje prođe bez „nacionalističkih“ pesama, ali je domaćinu svadbe, svekru, prekipelo kada je prija dva ili tri puta naručila pesmu „Srpkinja je mene majka rodila“\nJedno svadbeno veselje u Nikšiću za tili čas se pretvorilo u košmar. I to sve zbog politike! Dve porodice, čiju decu je ljubav spojila, neočekivano su zaratile samo zbog naručene pesme „Srpkinja je mene majka rodila“! A sve se dešavalo u Parohijskom domu, nakon obavljenog venčanja, gde je mladence čekala svadbena torta, koja je, nažalost, ostala netaknuta.\nPriča se da je dogovor bio da veselje prođe bez „nacionalističkih“ pesama, ali je domaćinu svadbe, svekru, prekipelo kada je prija dva ili tri puta naručivala istu pesmu. On je navodno upozorio prisutne da je „dosta tih pesama, jer je ovo Crna Gora“! Nastalo je komešanje rodbine i prijatelja, a revolt je kulminirao kada je brat mlade ustao, uzeo sestru za ruke i izveo je sa veselja uz poruku – „hvala prijatelji“.\nDrama dvoje mladenaca imala je nastavak. Nesrećna devojka pobegla je do obližnje crkve Svetog Vasilija Ostroškog, sela na stepenište i dugo oplakivala propali svadbevni dan kom se samo nekoliko sati pre radovala. Nažalost, nesrećna politika „overila“ je njihovu sudbinu. Nikšićani, ipak, veruju da će ljubav nadvisiti podele i da će njih dvoje u budućnosti sreću zajedno graditi.


Plenkovića iznervirala pitanja o Pupovcu\nSeptembar 19, 2018 18:48\nNakon sednice Hrvatskog sabora u holu su ga sačekali novinari sa istim pitanjima o predsedniku Samostalne demokratske srpske stranke i poslanika u Saboru, Miloradu Pupovcu.\nPlenković je optužio novinare da se ponašaju kao neki opozicionari i da manipulišu.\n"Jako je važno da kao novinar vi to ne radite. Stvar je Sabora da određuje koje će teme biti u redu. Ni u gorim fazama komunizma nije bilo da se raspravlja o tome šta ko od poslanika misli", rekao je Plenković.\nDodao je da je u kontaktu po nizu tema sa Pupovcem, čija stranka podrža aktuelnu vlast HDZ-a.\nPlenović je rekao da neće ići na protest u Vukovar, 13. oktobra jer, kako je rekao, smatra da je to manipulacija žrtvama.\nRanije je najavljen protest u organizaciji gradonačelnika Vukovara Ivana Penave zbog, kkao je rekao, (ne)činjenja vlasti na procesuiranju svih odgovornih za "ubijene i nestale žrtve agresije na Vukovar i Hrvatsku", kao i o pitanju prava manjina u Hrvatskoj.\nIndeks piše da Plenović, međutim, nije hteo da kaže ko to manipuliše.\n"Ma kakav protest. Protest protiv koga? Protiv koga je usmeren protest? Ministarstva pravosuđa, policije, tužilaštva? Da ja kao premijer protestujem protiv institucija? Državno tužilaštvo (DORH) je nezavisano i samostalno, policija takođe deluje prema zakonu, a ne prema nalozima", poručio je Plenković.\n"Jasan stav i mene i vlade je da ratne zločine treba istraÂžžiti, procesuirati i, ako se dokaÂžže krivica, osuditi", rekao je Plenković i dodao da Direkcija policije posvećeno radi na tome.\nPremijer smatra, kako kaže, da jasno teba odvojiti temu o kojoj postoji konsenzus od one oko koje pokušaj manipulacije i zloupotrebe, a koja najviše pogađa one ranjive koji su sve izgubili.\nSednica Hrvatskog sabora je od samog početka je bila veoma burna, a poslanik opozicionog Mosta, Miro Bulj pokušao je da zatraži pauzu sa demagoškim obrazloženjem u kome je Plenkovića napadao preko Milorada Pupovca.\nRepublika Srpska zabranila uvoz sveže višnje iz Hrvatske 13\nPremijer Crne Gore: Zakon o veroispovesti komentarišu mnogi koji ga nisu ni pročitali 19\nHrvatska ministarka na čelu Saveta Evrope 14\nVelika zaplena oružja i municije u Crnoj Gori 15\nSavet Evrope otkazao posmatračku misiju na izborima u Albaniji 10


HomeKulturaKontinuirani rad na očuvanju srpskog srednjovekovnog nasleđa\nKontinuirani rad na očuvanju srpskog srednjovekovnog nasleđa\nPomoćnica ministarke za kulturno nasleđe i digitalizaciju Danijela Vanušić istakla je da Ministarstvo kulture i informisanja kontinuirano opredeljuje sredstva za radove na očuvanju, konzervaciji i restauraciji srednjovekovnih spomenika, kao i onih koji su upisani na listu Svetske kulturne i prirodne baštine.\nVanušić je, otvarajući onlajn konferenciju “Kulturna baština Srbije: snaga srednjovekovnog nasleđa”, istakla da je veliki broj ciljeva uspešno realizovan, ali i da se veliki broj zadataka nalazi pred nama.\nVerujem da ćemo zajedničkim delovanjem Ministarstva, institucija zaštite, SPC i brojnih naučnoistraživačkih instituta u Srbiji, uspeti ne samo da očuvamo srednjovekovno kulturno nasleđe Srbije, već i da razvijemo sve njegove potencijale: kulturne, istorijsko-identitetske, ekonomske, ali i turističke, istakla je ona.\nNa taj način ćemo, kako je naglasila, budućim pokolenjima ostaviti nacionalno blago koje će i u narednim stolećima sijati istim sjajem, a svojom snagom uobličavati kulturu generacija koje tek treba da se rode.\nPrema njenim rečima, posebna pažnja posvećena je konzervatorsko restauratorskim radovima na uređenju ostataka arhitekture srednjovekovnih manastirskih kompleksa, a posebno arheoloških ostataka u manastiru Banjska, kao i opsežnih radova na crkvi.\nTakođe, kako je dodala, realizovane su složene aktivnosti i na konzervaciji i restauraciji živopisa u manastiru Gračanica, a pojedine se sprovode u manastiru Pećka patrijaršija koji zahtevaju, kao i drugi spomenici na Kosovu i Metohiji, izradu posebnih planova oko kojih bi se zajednički okupile ustanove zaštite i najistaknutiji naučnici srpskog srednjeg veka, kako bi pružili podršku očuvanju spomenika srednjovekovnog nasleđa.\nOna je rekla da je potreba da se identifikuju i popišu „starine“ u Srbiji vezana za specifičan duhovno-istorijski kontekst poslednje četvrtine 19. veka, koji je odigrao važnu ulogu u razvijanju svesti o značaju prošlosti, a time i o nacionalnoj baštini.\nPrema njenim rečima, ukazivanje prvih istraživača srpske sakralne arhitekture na njene univerzalne umetničke vrednosti i široko sagledavanje istorije u istraživanju nacionalne baštine nastale u srednjem veku uslovili su i prve korake u zaštiti starina, ali i akcije u obnovi srednjovekovnih manastira poput Studenice, Žiče i Manasije.\nProjekat Srpskog učenog društva iz 1871. godine, na čijem su se čelu nalazili Mihailo Valtrović i Dragutin Milutinović, odnosio se na opisivanje i snimanje starih crkava i manastira u Srbiji, podsetila je Vanušić.\nOna je naglasila da su prvi vrednovani i utvrđeni spomenici kulture bili upravo iz epohe srpskog srednjeg veka, i podsetila na to da je među prvima na Uneskovu Listu svetske kulturne i prirodne baštine 1979. godine upisan prostorni obuhvat Starog Rasa sa najvrednijim spomenicima srednjeg veka.\nU pitanju su, kako je dodala, Petrova crkva, manastiri Đurđevi Stupovi i Sopoćani, kao i srednjovekovno utvrđenje Ras, dok je manastir Studenica upisan 1986. godine. Miroslavljevo jevanđelje, nastalo u 12. veku, od 2005. godine nalazi na Uneskovoj listi „Pamćenje sveta“ među 120 dokumenata od izuzetnog i univerzalnog značaja.\nVanušić je istakla da su zbog svojih izuzetnih vrednosti, ali i zbog permanentne ugroženosti na Uneskovu listu nasleđe u opasnosti upisani srpski srednjovekovni manastiri Dečani, Gračanica, Pećka patrijaršija i Bogorodica Ljeviška.\nOna je ocenila da je snaga srpskog srednjovekovnog nasleđa ostala vitalna u svakoj istorijskoj epohi, i svako doba ga je iznova iščitavalo i kontekstualizovalo, preispitujući i utvrđujući svoj identitet.\nOčekujemo da će i ova konferencija doprineti u trasiranju budućih koraka i aktivnosti i da će struka, nauka i država jednakom predanošću i zajedničkim delovanjem nastaviti da unapređuju politike očuvanja srpskog srednjovekovnog nasleđa, ali i kulturnog nasleđa u celini, zaključila je Vanušić.\n„Anđele moj“ u Srpskom narodnom pozorištu


Održano predavanje na temu “Komandna odgovornost” – Pravni fakultet\nby Administrator · 20. 04. 2016.\n19. aprila 2016. godine na Pravnom fakultetu Univerziteta u Tuzli u organizaciji Misije OSCE-a u Bosni i Hercegovini dr. Dragomir Vukoje sudija Odjela za ratne zločine Suda Bosne i Hercegovine je održao predavanje na temu „Komandna odgovornost“.\nPrije samog predavanja predstavnici misije OSCE-a u Bosni i Hercegovini su održali kratku prezentaciju “Uloga Misije OSCE-a u BiH u procesuiranju predmeta ratnih zločina u Bosni i Hercegovini” u okviru koje je studentima i drugim prisutnim gostima predstavljena interaktivna mapa, koju je kreirala Misija OSCE-a u Bosni i Hercegovini, a koja donosi sve informacije o procesuiranim ratnim zločinima na području Bosne i Hercegovine od strane državnog i svih lokalnih sudova, s ciljem jačanja transparentnosti i povjerenja javnosti u rad pravosuđa na procesuiranju ovih zločina. Svi zainteresirani na web adresi www.warcrimesmap.oscebih.org mogu naći podatke o okončanim postupcima u predmetima ratnih zločina po opštinama u kojima su se isti dogodili ili sudu pred kojim su procesuirani.\nInače, današnje predavanje predstavlja treće i ujedno posljednje predavanje u ciklusu predavanja koja su u proteklom periodu u organizaciji Misije OSCE-a u Bosni i Hercegovini studentima Pravnog fakulteta Univerziteta u Tuzli održali eminentni predavači iz pravosudne zajednice u našoj zemlji, s ciljem da studentima prenesu praktična iskustva u procesuiranju pojedinih krivičnih djela (zločina). Podsjećamo, prvo predavanje na temu „Procesuiranje zločina iz mržnje“ upriličeno je 15. marta, a gost predavač bio je Zekerijah Mujkanović, glavni tužilac Tužilaštva Brčko Distrikta Bosne i Hercegovine, dok je drugo predavanje organizirano 29. marta u okviru kojeg je Hajrija Hadžiomerović-Muftić, tužiteljica Tužilaštva Federacije Bosne i Hercegovine govorila o krivičnom djelu trgovine ljudima.


Svečano zatvoren “Ilindan sport fest – Jelen kup” | Palelive.com\nPočetna Regija Sokolac Svečano zatvoren “Ilindan sport fest – Jelen kup”\nSvečano zatvoren “Ilindan sport fest – Jelen kup”\nSOKOLAC – Ekipa “E-sporta” osvojila je prvo mjesto na futsal turniru, koji je održan u okviru “Ilindan sport festa-Jelen kup Sokolac 2018”, dok je drugoplasirani tim “Zlatno zrno” iz Istočnog Sarajeva.\nPobjedničkoj ekipi uručena je novčana nagrada 3.000 KM, a drugoplasiranoj 1.000 KM.\nZa najbolju fudbalsku nadu na futsal turniru proglašen je Mihajlo Zvjerčević iz ekipe “Grifoni” sa Han Pijeska, za najboljeg golmana Ognjen Zirojević iz ekipe “Zlatno zrno”, a za najboljeg igrača Nermin Kahvedžić iz ekipe “E-sport”.\nEkipa “Čejević-komerc” sa Sokoca pobjednik je sedmog turnira uličnog basketa, organizovanog u okviru ove manifestacije, a drugoplasirana je “Forenzika Sokolac”.\nZa najboljeg igrača basket turnira proglašen je Alen Vesković iz ekipe “Čajević komerc”, a za najboljeg trojkaša Dejan Radović.\nNajboljoj ekipi na turniru uličnog basketa uručen je pehar i novčana nagrada od 1.000 KM, a drugoplasiranoj pehar i 400 KM.\nOrganizator turnira uličnog basketa Miljan Pajić rekao je Srni da je učestovalo 13 ekipa u konkurenciji seniora.\n“Dvije ekipe su bile domaće, a ostale iz drugih mjesta, što me posebno raduje, jer svake godine dolazi sve veći broj igrača iz drugih gradova što naš turnir čini prepoznatljivijim i van Sokoca”, rekao je Pajić.\nOn je dodao su u pobjedničkoj ekipi nastupala tri igrača iz Beograda koji su visoko rangirani na Fiba listi.\nNačelnik opštine Sokolac Milovan Bjelica izrazio je veliko zadovoljstvo što je Sokolac u proteklih devet dana “stvarao i poštovao tradiciju” organizovanjem “Ilindan sport festa” koji je okupio blizu 10.000 posjetilaca u čast proslave Dana i slave ove opštine.\nOn je napomenuo da su, osim “Ilindan sport festa”, na Sokocu proteklog vikenda održani i Druga trka “Enduromanija”, u organizaciji Enduro kluba “Romanija”, 18. Međunarodni atletski miting i Pojedinačno atletsko prvenstvo za seniore i senirke Republike Srpske.\n“Sve to čini predivnu sliku ovog ljeta na Sokocu i daje nam osjećaj ponosa i zadovoljstva, jer ljudi koji se trude i rade na organizovanju ovakvih takmičenja predstavljaju sebe i sve nas u zajednici u najboljem svjetlu”, istakao je Bjelica.\nOn je rekao da će opština u skladu sa mogućnostima i dalje podržavati ovakve manifestacije kroz koje se ljudi takmiče, druže i povezuju sa ljudima iz drugih sredina.\nNa šestom odbojkaškom turniru “Ilindan sport festa-Jelen kup” završenom 22. jula najbolja je bila ekipa “Revolt Pale stan”, najbolji igrač je Mirko Kozić, a najveća mlada nada Anđela Simić.\nU okviru ove sportske manifestacije održani su turniri u futsalu, odbojci i košarci na kojima su učestovale 34 ekipe.\nManifestacija koja je trajala od 20. jula do sinoć svečano je zatvorena proglašenjem najboljih ekipa-pojedniaka i koncertom “Lapsus benda”.\nIlindan sport fest\nPrethodni članakRiječani osvojili treću titulu u nizu na “Fudbal frendsu”\nNaredni članakLažna dojava o postavljenim bombama u klubu


Kamere u Banjaluci snimile 17.119 saobraćajnih prekršaja\nM. Zoranović 22.07.2012 21:00\nBANJALUKA - Stacionirani radarski sistemi na području Banjaluke u posljednjih šest mjeseci zabilježili su 17.119 vozača koji su počinili prekršaje u vožnji.\nIz Centra javne bezbjednosti (CJB) Banjaluka navode da je u toku prvih šest mjeseci prošle godine evidentrano ukupno 8.986 prekršaja, od čega je za 5.556 predviđeno izricanje kazne zabrane upravljanja vozilom, dok je u istom perodu ove godine evidentirano pomenutih 17.119 prekršaja, od čega je za 1.911 predviđena kazna zabrane upravljanja automobilom.\n"Cilj postavljanja radarskih sistema na određenim lokacijama je smanjenje brzne kretanja vozila upravo na tim opasnim saobraćajnicama, što se i postiže. Mada znakova za upozorenje prisustva kamera nema, činjenica je da vozači nakon prolaska iz zone radara povećavaju brzinu, ali to ne remeti bezbjednost saobraćaja, jer se ne radi o značajnim povećanjima brzine", istakli su iz CJB Banjaluka.\nGoga Davidović, portparol direktora Policije RS, potvrđuje da su vozači, mnogo oprezniji, uglavnom, na mjestima gdje su kamere postavljene.\n"Broj prekršaja se smanjuje u zimskom periodu, zbog nepovoljnosti klimatskih uslova, ali imajući u vidu sam trend poboljšanja bezbjednosti za protekli period, kao i to da je radarski sistem omogućio sankcionisanje velikog broja nesavjesnih vozača, zadovoljni smo rezultatima", rekla je Davidovićeva i dodala da se stalno razmatraju mogućnosti podizanja bezbjednost saobraćaja na viši nivo, kao i nabavke novih uređaja.\nZa 1.911 vozača predviđena kazna zabrane upravljanja automobilom\nPrema podacima Ministarstva unutrašnjih poslova RS, najčešći saobraćajni prekršaji koje vozači prave su kada se vozilom kreću brzinom koja je od 10 do 20 kilometara na čas veća od dozvoljene, te kada se kreću na putu van naseljenog mjesta brzinom koja je od 20 do 30 kilometara na sat veća od dozvoljene. Najveća izrečena novčana kazna za prekršaj prekoračenja brzine je 400 KM za fizičko, odnosno 500 KM za pravno lice.\nPodsjećemo, stacionirani radarski sistemi su postavljeni u maju 2010. godine u Banjaluci na tri lokacije: na raskrsnici Bulevar vojvode Petra Bojovića i Bulevar vojvode Živojina Mišića, u Ulici krajiških brigada i u naselju Rakovačke bare na magistralnom putu M-16.


ponedeljak, 07 april 2014 12:35\nKadeti odbojkaškog kluba Pelagićevo osvojili su titulu kadetskog šampiona Republike Srpske na završnom turniru održanom u Gradišci.\npetak, 04 april 2014 16:41\nOtvorena Toplana na biomasu\nNačelnik opštine Gradiška i direktor kompanije IEE Banja Luka Dragiša Zečević, zvanično su pustili u rad postrojenje prve “Toplane” na biomasu u BiH. Svečanim otvaranjem predstavljen projekat „Modernizacija sistema daljinskog grijanjana“ opštine Gradiška.\npetak, 04 april 2014 14:33\n“Dan otvorenih vrata” organizovali pripadnici Policijske stanice Gradiška\nUčenici osnovnih škola „Danilo Borković“ i „Vasa Čubrilović“ posjetili su Policijsku stanicu Gradiška. „Dan otvorenih vrata“ za osnovce organizovan je u sklopu implementacije projekta “Rad policije u zajednici”,a povodom obilježavanja 22. godine postojanja Ministarstva unutrašnjih poslova Republike Srpske i 4. aprila, Dana policije.\nStrana 335 od 377


S druge strane, već od marta su u pojedinim preduzećima krenuli otkazi, koji su nastavljeni do danas, tako da su mnogi građani, zbog neizvesne egzistencije, odlučili da zasade nove ili prošire postojeće bašte.\nTo potvrđuje i zvanična statistika, prema kojoj su tokom ovog proleća, u poređenju s prošlom godinom, u BiH zasađena 2.462 hektara krompira više. U ovom periodu, površina pod pasuljem je povećana za 466 hektara, a zasijali smo i 454 hektara više crnog luka, te 245 hektara više paradajza, piše Srpskainfo.\nIz udruženja poljoprivrednika još ranije su predvideli da će ove godine povrtarskim kulturama biti zasejane veće površine.\nU Savezu udruženja poljoprivrednih proizvođača RS naglasili su da je gotovo svako ko je imao neko parče zemlje posadio bar nešto, dok su oni iskusniji povrtari u dobroj meri proširili svoje parcele.\nPredsednik ovog saveza Stojan Marinković istakao je da u periodu sađenja povrtarskih kultura mnogi ljudi, zbog epidemije korona virusa, nisu išli na posao i manje su se kretali, pa su imali i više vremena da se posvete radu u baštama.


UNHCR poziva medjunarodnu zajednicu da usvoji nove strategije\nVisoki komesar za izbeglice Antonio Guteres poziva medjunarodnu zajednicu da usvoji nove strategije i pokaže veću predanost rešenju sve ozbiljnijeg problema izbeglica u svetu. Na početku godišnje konferencije Komesarijata Ujedinjenih nacija za izbeglice, Guteres je izjavio da ljudima koji beže od progona i siromaštva treba pružiti veću zaštitu i pomoć.\nVisoki komesar UN za izbeglice Antonio Guteres izražava zabrinutost zbog porasta broja izbeglica koje beže od sukoba u svojim zemljama. Posle nekoliko godina postojanog opadanja njihovog broja, broj izbeglica se ponovo povećava, a samo prošle godine skoro 10 miliona ljudi je potražilo azil bežeći od rata, nasilja i progona. Guteres kaže da broj izbeglica nastavlja da se povećava i ove godine zbog krize u Iraku i na Rogu Afrike. Prema njegovim rečima, Iračani unutar svoje zemlje i van nje čine najveću grupu raseljenih, kao i najveću grupu urbanih izbeglica koju je Komesarijat ikada video.\n“Veliki teret koji podnose Sirija i Jordan kako bi pružili utočište tako velikom broju Iračana podvlače hitnu potrebu za većom medjunarodnom solidarnoćšu. Te dve zemlje su visoko na listi vrlo darežljivih medju zemljama u razvoju, a tu su i Paksitan, Iran, Tanzanija, Uganda, Kenija Čad, Zambija i Ekvador koji su pružili utočište velikom broju izbeglica.”\nVisoki komesar za izbeglice ukazuje da njegova agencija, pored toga što brine o izbeglicama, pruža pomoć grupi od 20 miliona interno raseljenih lica u 23 zemlje. Sve u svemu, UNHCR pruža zaštitu i pomoć grupi od skoro 32 miliona ljudi širom sveta. Prema rečima Antonia Guteresa, prisilno raseljvavanje nije ništa novo, alo ono što jeste je - kako je rekao - složenost tog problema. Mnogi ljudi napuštaju svoje domove u potrazi za azilom, ali milioni drugih su prisiljeni da svoja ognjišta napuste zbog ogromnog siromaštva, zagadjenja prirodne sredine i klimatskih promena.\n“Novo je da su uzroci raseljavanja raznorodni a ipak povezani i da je teško praviti razlike izmedju tih grupa ljudi u pokretu. Jedan uzrok izaziva sledeći: u Darfuru na primer, Džandžavid snage napadnu neko selo iz političkih razloga, ali rezlutati tog napada su slični jednom drugom problemu koji nastaje kad zbog nestašice vode stočari napadju zemljoradnike.”\nGuteres naglašava da postoje medjuarnodni zakoni koji štite ljude koji beže od progorna ali da ne postoji ništa slično što bi zaštitilo ljude koje beže zbog gladi. On zaključuje da je preko potrebno izgraditi privremena prihvatilišta za ljude koji beže od siromaštva, a koji su primorani da se vrate svojim kućama.


S obzirom na to da je flamanski zvanični jezik oblasti Flandrije, severne Belgije, javlja se i potreba za prevođenjem sa flamanskog na srpski i obrnuto. Ako tome dodamo činjenicu da izvestan broj naših zemljaka živi i radi u ovoj oblasti, postoji realna potreba za prevođenjem dokumenata, sertifikata, raznih izveštaja. U kombinaciji prevodioca i sudskog tumača, naša agencija Multiprevodi može da Vam obezbedi i prevođenje sa flamanskog na neki drugi jezik, u skladu sa vašim potrebama. Budući da je zastupljenost ovog jezika mala u odnosu na druge jezike, potrebe za prevođenjem sa flamanskog i na flamanski su relativno male, imajući u vidu druge jezike za koje naša agencija Multiprevodi pruža usluge prevođenja.\nZahvaljujući stručnjacima za flamanski jezik, veoma brzo možemo obezbediti prevod ličnih dokumenata – pasoša, ličnih karti, vozačkih i saobraćajnih dozvola, raznih pravnih dokumenata – ugovora, ovlašćenja, sertifikata i licenci, poslovnih dokumenata – pravilnika, odluka, poslovnika, odredbi, marketinškog materijala – kataloga, reklamnog materijala i dr, finansijske izveštaje, bankarska dokumenta i ekonomsko-knjigovodstvenu dokumentaciju.\nPo potrebi klijenata naši prevodioci prevode i medicinsku dokumentaciju, izveštaje o lečenju, otpusne liste sa epikrizom, pripremnu dokumentaciju za eventualno lečenje klijenata na teritoriji gde je flamanski službeni jezik, kao i izveštaje o lečenju u institucijama na ovoj teritoriji. Možemo za Vas da obezbedimo i prevod stručne dokumentacije sa flamanskog i na flamanski jezik iz oblasti prirodnih i društvenih nauka, kao i iz svih oblasti tehnike. U saradnji sa drugim prevodiocima našeg tima, možemo Vam obezbediti prevod sa flamanskog na engleski, ruski, francuski, nemački, španski, italijanski ili bilo koji od preko trideset jezika za koje naša agencija nudi prevode.\nPošaljite nam tekst - procena teksta je besplatna, mi ćemo Vam poslati neobavezujuću ponudu za prevod na osnovu postojećih kriterijuma za određivanje cene.


Jutarnji list: BiH je najveći regrutni centar džihadista u celoj Evropi\nNemački novinari su posle posete distriktu Brčko i selu Gornja Maoča, ocenili da je Bosna i Hercegovina najveći regrutni centar džihadista Islamske države (ID) u celoj Europi, piše danas hrvatski Jutarnji list.\nHusein Bilal Bosnić na sudu je zbog regrutovanja džihadista za Siriju\n"Čim su nas zapazili, počeli su da skidaju crne zastave Islamske države. Na jednom zidu je bio kredom nacrtan simbol ID, ali deca su odmah istrčala iz kuća i kamenom ga počeli brisati", navodi list reči nemačkih novinara.\nNovinari berlinskog lista Tagešpigel odlučili su da posete selo Gornja Maoča, koje se smatra glavnim "trening-kampom" za borce koji misle da se pridruže džihadistima u Siriji i Iraku.\nOni su posle posete naveli su da je Bosna i Hercegovina najveći regrutni centar ID u celoj Europi i ne samo za Bošnjake sa ovih prostora, već i one sa nemačkim, austrijskim i srpskim državljanstvom.\n"Blatnjavim putevima došli smo do sela u brdima severnoistočne Bosne. Tabla sa imenom sela uopšte ne postoji. Nema ni signala za mobilni, ali lokalnom stanovništvu to i ne treba. Oni ionako znaju da smo ovde", pišu nemački novinari.\nNemcima je odmah po dolasku u selo prišao Edis Bosnić, koga smatraju za "alfu i omegu vehabijskog pokreta" u Gornjoj Maoči.\n"Ukoliko tražite teroriste, ovde ih sigurno nećete pronaći. Mi živimo mirnim životom po pravilima islama i poslednje što nam trebaju su novinari. Imam ženu, dvoje dece i moj san da postanem poznat davno je iščezao", rekao je Bosnić.\nNemci su naveli da je "začudo, tom prilikom, on bio miran i pristojan".\n"Bosnić tvrdi da ne podržava nasilje, iako njegov tviter profil tvrdi suprotno. Na njemu se jasno vidi da mu ID nije nimalo mrska", navode novinari Tagešpigela.


Avganistan: Talibani ne dozvoljavaju evakuaciju ljudi\nTanjug 5. septembra 2021. 22:32\nKABUL – Najmanje četiri aviona iznajmljena za evakuaciju nekoliko stotina ljudi koji pokušavaju da odu iz Avganistana, koji je pod kontrolom talibana, danima nisu mogli da napuste zemlju, saopštili su zvaničnici.\nPostoje kontradiktorni izveštaji o tome zašto avioni nisu mogli da polete, preneo je AP.\nAvganistanski zvaničnik na aerodromu u gradu Mazar-e-Šarif na severu rekao je da su potencijalni putnici Avganistanci, od kojih mnogi nisu imali pasoše ili vize, pa nisu mogli da napuste zemlju.\nOn je kazao da su oni napustili aerodrom dok se situacija ne sredi.\nJedan od republikanaca u Komitetu za spoljne poslove Predstavničkog doma američkog Kongresa rekao je, međutim, da su u toj grupi bili Amerikanci i da su sedeli u avionima, ali da im talibani nisu dozvolili da polete, „držeći ih kao taoce“.\nOn nije naveo odakle je dobio te informacije.\nAvganistanski zvaničnik, koji je govorio pod uslovom da ne bude imenovan zbog osetljivosti teme, rekao je da se radi o četiri aviona, a da su putnici koji su nameravali da odu odseli u hotelima dok vlasti ne odluče da li mogu da napuste zemlju.\nProblem je, ukazao je on, to što mnogi nemaju putne isprave.